TERUSKAN SAMAN, SAYA ADA BUKTI – KATA RAFIZI KEPADA TUAN IBRAHIM

Saya mengesahkan telah menerima satu Surat Tuntutan (“Demand Letter”) dari Dato’ Seri Tuan Ibrahim Tuan Man berhubung kenyataan-kenyataan saya yang mendedahkan pelantikan Mangkubumi Sdn Bhd dalam beberapa projek besar di bawah Kementerian Alam Sekitar dan Air (KASA).
Untuk makluman orang ramai, menghantar Surat Tuntutan bukanlah bermakna tindakan saman telah diambil. Secara umumnya, satu pihak menghantar Surat Tuntutan ke satu pihak yang lain untuk mendapat penjelasan dan memaklumkan hasrat pihak itu untuk mengambil tindakan saman sekiranya tuntutan-tuntutan tidak dipenuhi.
Tindakan saman hanya bermula apabila saman itu difailkan di mahkamah.
Pengalaman saya selama ini menunjukkan hanya separuh dari surat-surat tuntutan yang dihantar kepada saya berakhir dengan tindakan saman. Surat-surat tuntutan dari 1MDB contohnya tidak pernah berakhir dengan tindakan saman.
Oleh itu, selepas peguam-peguam saya menjawab Surat Tuntutan dalam tempoh seminggu ini, saya berharap Tuan Ibrahim Tuan Man meneruskan niatnya untuk menyaman saya di mahkamah. Saya tidak mahu Surat Tuntutan yang dihantar semalam menjadi alat kempen semata-mata dalam tempoh berbaki kempen PRU15, tetapi selepas itu ia tidak berakhir dengan saman di mahkamah.
Saya mahu ke mahkamah kerana saya ada bukti yang kukuh mengenai pendedahan saya itu.
Sejak saya membawa isu ini ke pengetahuan umum pada hari Isnin lalu, reaksi tidak rasmi dan kenyataan rasmi Tuan Ibrahim Tuan Man cuba memberi gambaran berikut:
• Bahawa isu yang saya bawa (iaitu projek tebatan banjir Sungai Langat Fasa 2 akan diberikan secara rundingan terus pada harga RM2 bilion kepada Mangkubumi Sdn Bhd) adalah rekaan dan palsu
• Kenyataan saya bahawa proses untuk melantik Mangkubumi Sdn Bhd secara rundingan terus telah dan sedang berlaku adalah palsu
• Bahawa Tuan Ibrahim Tuan Man tidak tahu apa-apa mengenai keputusan untuk melantik Mangkubumi Sdn Bhd secara rundingan terus bagi sebuah projek yang sebegitu besar
Oleh itu, hari ini saya tampil menunjukkan bukti kukuh bahawa projek tebatan banjir Kuala Langat Fasa 2 berjumlah RM2 bilion ini sebenarnya telah pun diluluskan secara rundingan terus kepada Mangkubumi Sdn Bhd.
Saya sertakan petikan surat dari Ketua Setiausaha Perbendaharaan, Datuk Seri Asri Hamidon kepada Ketua Setiausaha Kementerian Alam Sekitar dan Air (KASA), Datuk Seri Ir. Dr Zaini Ujang bertarikh 7 Oktober 2022 dengan nombor rujukan MOF.BPK(5)600-15/59/206(4) yang bertajuk “PROJEK RANCANGAN TEBATAN BANJIR SUNGAI LANGAT FASA 2, SELANGOR”.
Saya petik kandungan surat tersebut di perenggan 2 untuk manfaat rakyat Malaysia:
“2. Dimaklumkan bahawa YB Menteri Kewangan telah bersetuju meluluskan Projek Rancangan Tebatan Banjir Sungai Langat Fasa 2, Selangor dilaksanakan secara rundingan terus dengan syarikat Mangkubumi Sdn. Bhd. (MSB).”
Keputusan ini juga merujuk kepada surat dari Perdana Menteri, Dato’ Seri Ismail Sabri Yaakob mengenai projek ini yang bertarikh 16 Ogos 2022.
Surat dari Kementerian Kewangan ini dikeluarkan pada 7 Oktober 2022 iaitu pada hari pembentangan bajet yang lepas. Secara logiknya, tumpuan keseluruhan kerajaan, Menteri Kewangan dan Kementerian Kewangan pada hari ini ialah pembentangan bajet.
Sebaliknya, surat ini dikeluarkan juga pada tarikh itu memandangkan menteri-menteri telah pun tahu bahawa Parlimen akan dibubarkan pada hari Isnin, 10 Oktober 2022.
Sebab itu saya katakan bahawa projek sebesar ini telah dipercepatkan keputusannya supaya kelulusan diberikan sebelum PRU15.
Lazimnya, apabila keputusan sebesar ini yang melibatkan Kementerian Alam Sekitar dan Air telah diputuskan di peringkat Perdana Menteri dan Menteri Kewangan, walaupun surat pemakluman keputusan adalah Ketua Setiausaha Perbendaharaan kepada Ketua Setiausaha KASA, sudah tentu KSU KASA telah pun memberi taklimat dan memaklumkan Menteri KASA sejurus selepas 7 Oktober 2022.
Sebab itu saya kecewa dengan reaksi Tuan Ibrahim Tuan Man dan kepimpinan PAS yang cuba memberi gambaran mereka tidak tahu apa-apa. Malah, kempen PAS telah bertumpu sepenuhnya kepada menyerang peribadi saya untuk mengalihkan perhatian bahawa logiknya Tuan Ibrahim Tuan Man TAHU memang projek berjumlah RM2 bilion ini telah pun diluluskan oleh kerajaan untuk tindakan beliau sebagai Menteri KASA.
Saya juga akan menumpukan perhatian kepada tanggungjawab Tengku Zafrul Tengku Abdul Aziz sebagai Menteri Kewangan yang meluluskan projek-projek rundingan terus seperti ini dalam sidang media yang akan datang.
Buat masa ini, saya berharap Tuan Ibrahim Tuan Man tidak berselindung di sebalik satu Surat Tuntutan untuk mencuci tangan dari tanggungjawab beliau mengenai projek ini.
Sekiranya Pakatan Harapan membentuk kerajaan dalam tempoh 10 hari dari sekarang, saya berhasrat untuk membuat laporan kepada pihak-pihak berkuasa mengenai peranan Ismail Sabri Yaakob, Tengku Zafrul Abdul Aziz dan Tuan Ibrahim Tuan Man mengenai peranan, fungsi dan keterlibatan mereka dalam kes ini untuk disiasat sepenuhnya oleh pihak-pihak berkuasa.
Walaupun Tuan Ibrahim sebelum ini mencabar saya untuk membuat laporan SPRM, saya berharap beliau bersabar kerana sudah tentu laporan SPRM akan dibuat sekiranya Pakatan Harapan membentuk kerajaan persekutuan dalam masa terdekat.
RAFIZI RAMLI
Timbalan Presiden PKR
11 November 2022.

4

3

votes
Article Rating
Kongsikan artikel ini


PN PARTI KAYA, TAPI ‘BAHAYA’ BERI UNDI KEPADANYA

Berdasarkan kunjungan dan tinjauan ke beberapa kawasan pilihan raya setakat ini, apa yang ketara ialah poster dan bendera PN terlihat jauh lebih meriah mengatasi PH dan juga BN.
Walaupun PN baru beberapa tahun ditubuhkan dan berpeluang mengetuai kerajaan cuma selama 17 bulan, kemudian berada lagi dalam kerajaan pimpinan Ismail Sabri Yaakob selama 14 bulan sehingga sekarang z- ertinya cuma 31 bulan – kemampuan kewangan gabungan itu nampaknya cukup mengkagumkan.
PN yang dianggotai Bersatu, Pas, Gerakan, STAR dan SAPP itu bukan saja mengatasi kemampuan PH yang pernah menjadi kerajaan selama 22 bulan, bahkan meletakkan BN yang berkuasa sebelum ini selama lebih 60 tahun jauh di belakang.
Sejak PRN Melaka dan Johor sebelum ini, sekarang bersambung pula ke PRU15, PN telah menyerlahkan kemampuan kewangan yang luar biasa dari segi menyediakan poster dan juga bendera.
Logiknya, kalau poster dan bendera sudah jauh ke hadapan, pastinya dalam aspek yang lain dalam menghadapi PRU15 ini juga PN memiliki kemampuan kewangan yang besar dan luar biasa.
Sekali fikir, macam PN sebelum ini pernah berkuasa selama 31 tahun lamanya.
Bagaimana mereka ada kemampuan kewangan sebegitu?
Adakah Mahiaddin Md Yasin seorang yang amat kaya?
Apakah Hamzah Zainuddin dan Azmin Ali juga begitu kaya?
Atau Hadi Awang turut tidak terkecuali dari segi kekayaannya?
Jika pimpinan utama PN tidak kaya, bagaimana mereka mampu tampil bergaya untuk bertarung dalam pilihan raya?
Namun demikian, meskipun terlihat kaya dan memiliki kemampuan kewangan yang besar, PN bukanlah parti yang harus disokong oleh pengundi pada 19 November nanti.
Lupakan soal kekayaan dan kemampuan memeriahkan suasana dengan poster serta bendera, tetapi penting untuk difikirkan bahawa di dalam PN, terutama melalui Bersatu, terkumpul segala jenis pengkhianat yang telah merosak dan mengotorkan suasana politik negara sejak 2018 lalu.
Pengkhianat UMNO, pengkhianat PKR dan pengkhianat kepada PH, semuanya terkumpul dalam Bersatu yang menunjangi PN sekarang ini.
Sementara kewujudan Bersatu itu sendiri bertujuan mahu “membunuh” UMNO, penyertaan katak-katak dan pengkhianat daripada UMNO dan PKR ke dalamnya menjadikan ia sebuah kumpulan yang penuh toksid serta amat merbahaya.
Mereka inilah yang mengotor dan menghuru-harakan keadaan politik negara selama ini.
Memberi undi dan mengekalkan lagi mereka sebagai Ahli Parlimen akan memungkinkan keadaan politik negara terus kotor dan tidak dapat dibersihkan.
Politik negara ini berkemungkinan dapat dibersihkan atau setidak-tidaknya dipandang lebih baik hanya dengan mereka itu disingkir dan diketepikan sama sekali dalam PRU15 ini.
Oleh itu, jika ingin melihat negara ini lebih aman dan selamat selepas PRU15 ini, jauhkan sama sekali daripada memberi undi kepada PN.
Lebih buruk lagi, di dalam PN yang sudah sedia bertoksid itu terdapat pula Pas yang sejak puluhan tahun menjual nama Allah, syurga dan neraka sebagai modal untuk mengaut laba dalam berpolitik demi dunia.
Kalau mereka berhujah atau berceramah, seolah-olah Islam itu hanya milik mereka semata-mata dan kunci pintu syurga dan neraka pun mereka juga yang memegangnya.
Hakikatnya, perbuatan mereka itu amat merosakkan agama dan menyebabkan perpecahan dalam masyarakat.
Dengan demikian, sekali lagi, jauhi daripada memberi undi kepada PN demi keharmonian hidup di negara tercinta ini.
– ShahbudinHusin 12/11/2022.

4

4

votes
Article Rating
Kongsikan artikel ini


UMNO PATUT HENTI BANTU KEMPEN KJ DI SUNGAI BULOH

Sejak mengumumkan dirinya ingin menjadi Perdana Menteri dan mengetuai UMNO suatu hari nanti, Khairy Jamaluddin nampaknya terus menunjukkan keangkuhannya.
Kali ini beliau secara terbuka juga mendakwa UMNO sebagai parti yang sudah sesat dan perlu dibawa kembali ke pangkal jalan.
Beliau turut mendakwa, ramai yang tidak berkenan dengan UMNO adalah disebabkan sikap segelintir pemimpinnya yang ada sekarang ini.
Katanya, perkara pertama yang mahu dilakukannya jika memenangi Sungai Buloh, selain memastikan Ismail Sabri Yaakob kembali menjadi Perdana Menteri ialah untuk menjadikan UMNO menjadi wadah perjuangan yang boleh dibanggakan orang Melayu seperti satu ketika dulu.
“UMNO (kini) dah sesat, dan kena kembali ke pangkal jalan. Kena ‘fix’ (perbaiki) balik UMNO ni lagi, perbetulkan UMNO. Dan saya bukan ‘yes man’.
“Pertama, saya nak menang pilihan raya ini, nak pastikan Ismail Sabri kembali menjadi Perdana Menteri, selepas itu kita bersihkan balik UMNO dan BN, kita cuci balik.
“Saya seorang reformis dalam UMNO, tak boleh kunci mulut, sebab itu (agaknya) saya dihantar ke Sungai Buloh,” kata bekas Ahli Parlimen Rembau itu sebagaimana dilaporkan Astro Awani.
Beliau yang merupakan Menteri Kesihatan sementara berkata demikian ketika berucap pada Majlis Silaturrahim bersama Pertubuhan Amal Kebajikan Agama dan Masyarakat (Perakam) di Kelab Rahman Putra malam tadi.
Dengan mengeluarkan kenyataan seperti itu, Khairy atau KJ seolah-olah terlupa bahawa sekarang ini adalah musim kempen pilihan raya, bukannya pemilihan UMNO.
Dalam kempen pilihan raya, beliau tidak seharusnya mengutuk parti dan pemimpinnya sendiri, sebaliknya harus meyakinkan pengundi untuk memberi undi kepadanya.
Kalau mahu mengutuk pemimpin sendiri, tunggulah pemilihan UMNO nanti.
Soalnya, bolehkah pengundi memberi undi kepadanya, sedangkan beliau sendiri mengutuk pemimpin dan partinya sendiri?
Apakah KJ kini dalam keadaan terlalu teruja dengan sambutan yang diterimanya sejak mengumumkan mahu menjadi Perdana Menteri, lalu merasakannya dirinya bebas mengutuk parti dan pemimpin UMNO secara terbuka?
Kalau benar UMNO itu sudah sesat, kenapa KJ sendiri masih mahu bertanding mewakili UMNO atas tiket BN di Sungai Buloh ini?
Tidakkah dengan bertanding atas tiket parti yang didakwanya sesat, ia bermakna beliau sendiri telah sesat?
Apakah calon dan parti yang telah sesat perlu diberi undi untuk menjadi Ahli Parlimen?
Jika benar UMNO juga telah sesat, kenapa KJ tidak berani menyertai parti lain atau bertanding saja atas tiket Bebas?
Mengapa masih mahu bertanding atas tiket BN dan mewakili UMNO yang didakwanya sesat itu?
Apa pun, dengan kenyataannya bahawa UMNO itu sudah sesat itu, KJ sebenarnya telah melakukan sesuatu yang tidak wajar dan keangkuhan yang keterlaluan di ketika parti terus memberinya peluang bertanding lagi.
Sebagai pengajaran kepadanya, UMNO secara total harus serta-merta berhenti membantu kempen KJ di Sungai Buloh.
Pemimpin-pemimpin utama UMNO dan BN juga tidak harus lagi datang ke Sungai Buloh untuk membantunya.
Sikap dan perangai seperti yang ditunjukkan KJ itu bukan saja tidak seharusnya ada di dalam UMNO yang sedang berjuang mencari kemenangan dalam ibu segala PRU ketika ini, malah juga pasti tidak diperlukan dalam persatuan penduduk kampung setinggan sekali pun.
UMNO mesti memberi pengajaran kepadanya dalam PRU15 ini. –
ShahbudinHusin 12/11/2022.

3.7

7

votes
Article Rating
Kongsikan artikel ini


UNDI KEPADA KJ BOLEH DITANGGUHKAN DULU, DIA PUN BUKAN NAK JADI PM DALAM WAKTU TERDEKAT INI

Sebelum menuduh UMNO sebagai parti yang sudah sesat, Khairy Jamaluddin atau KJ lebih awal daripada itu telah secara terbuka mengumumkan dirinya mahu menjadi Perdana Menteri dan juga Presiden UMNO.
Katanya, beliau mahu menjadi Perdana Menteri dan Presiden UMNO pada suatu hari nanti dan ia mesti bermula dengan kemenangannya di Sungai Buloh ini.
Bererti KJ mahu menang sebagai Ahli Parlimen Sungai Buloh dalam PRU15 ini bukan sangat untuk memastikan BN berjaya menubuhkan kerajaan, sebaliknya hanya sebagai lonjakan untuk memenuhi impian peribadinya mengejar jawatan Perdana Menteri.
Dalam erti kata lain juga, KJ hanyalah memikirkan kepentingan dirinya berbanding parti melalui keinginan menang di Sungai Buloh pada 19 November nanti.
Sebab itu, semata-mata untuk tujuan melonjakkan dirinya, beliau bukan setakat mengumumkan mahu menjadi Perdana Menteri, bahkan secara terbuka tergamak menuduh UMNO sebagai parti yang sudah sesat.
Kononnnya, sebagai reformis dan bukan “yes man”, beliaulah yang mampu membersih serta meletakkan UMNO ke laluan asalnya sebagaimana parti itu disokong majoriti rakyat seperti sebelum ini.
Betul-betul KJ ternampak amat terdesak demi dirinya sahaja tanpa memikirkan bahawa tuduhan UMNO sudah sesat yang dibuatnya itu lebih merosakkan nama parti dan menjadikan UMNO secara keseluruhannya dipandang kotor oleh pengundi.
Sementara tuduhan KJ bahawa UMNO sudah sesat itu adalah serangan yang jelas kepada kepimpinan parti sedia ada, terutama Ahmad Zahid Hamidi, pengumumannya ingin menjadi Perdana Menteri pula, jika difahami bukanlah perkara yang boleh dicapainya dalam waktu terdekat ini.
Tambahan lagi, dalam usianya yang masih muda, baru 46 tahun, cita-cita KJ itu barangkali lebih sesuai direalisasikan dalam tempoh 10 atau 15 tahun akan datang.
Ini sekaligus bertentangan dengan keutamaan majoriti rakyat dalam PRU15 ini iaitu untuk melihat wujudnya sebuah kerajaan baru yang stabil serta mampu membawa perubahan kepada negara berikutan pelbagai masalah yang dihadapi ketika ini.
Dalam hal ini, sesuai dengan kedudukan PH yang sedang berada di hadapan berbanding pesaingnya yang lain untuk memenangi PRU15 akan datang ini, mengukuhkan kemenangan gabungan itu jauh lebih penting daripada untuk memenuhi cita-cita KJ itu.
Kedudukan PH yang sedang mendahului ketika ini bukan saja berdasarkan dapatan pelbagai badan yang membuat kajian berkenaan sentimen rakyat dalam PRU15 ini, malah rata-rata rakyat pelbagai lapisan, jika ditanya pendapat mereka, turut menaruh harapan yang tinggi kepada Anwar Ibrahim.
Untuk itu, berbanding KJ yang hanya mahu menjadikan kemenangan di Sungai Buloh bagi memenuhi cita-cita peribadinya menjadi Perdana Menteri, PRU15 ini harus difokuskan untuk mencapai matlamat yang lebih besar bagi kepentingan rakyat serta negara.
Kemenangan calon PH di Sungai Buloh secara langsung mampu menambahkukuhkan kemenangan gabungan itu, seterusnya menjadikan Anwar bertambah stabil jika memegang jawatan Perdana Menteri.
Kepada pengundi-pengundi Sungai Buloh, mereka dengan ini boleh menangguhkan dulu untuk memberi kemenangan kepada KJ kerana kemenangan itu, jika dicapainya, tidak memberi banyak manfaat kepada cita-cita peribadinya ingin jadi Perdana Menteri.
Masa yang sesuai untuk beliau menjadi Perdana Menteri masih jauh lagi.
Malah, memberi kemenangan kepada KJ juga boleh mendatangkan lebih banyak masalah kepada UMNO.
Selain Zahid Hamidi yang difahami pasti tidak gembira dengan kemenangan KJ lantaran sikapnya yang tidak berterima kasih kerana masih diberi peluang bertanding, pemimpin senior dan berkedudukan dalam UMNO sekarang seperti Mohamad Hasan, Hishammuddin Hussein dan Mahadzir Khalid pun akan melihat kemenangan itu sebagai ancaman kepada mereka.
Jadi, menangguhkan dulu kemenangan KJ di Sungai Buloh lebih memberi manfaat kepada masa depan negara ini dan pelbagai pihak lain, sementara cita-cita beliau mahu jadi Perdana Menteri itu boleh disokong semula dalam dua atau tiga PRU selepas ini. –
ShahbudinHusin 13/11/2022.

5

1

vote
Article Rating
Kongsikan artikel ini


ANWAR YANG LUAR BIASA…

Bagi mereka yang mengikuti kempen PRU15 yang sedang berlangsung sekarang, pasti menyedari bahawa berbanding ketua-ketua parti yang lain, Anwar Ibrahim adalah yang paling aktif sekali.
Setiap hari dan tanpa rehat, beliau akan menjelajah di negeri yang berbeza untuk menjalankan kerja kempennya, selain tidak melupai Tambun, kawasan di mana beliau bertanding kali ini.
Di setiap negeri yang dikunjunginya itu, biasanya sudah diatur lima atau enam program yang perlu dihadirinya daripada pagi hinggalah lewat malam.
Dalam setiap program yang dihadirinya itu, selain beramah mesra dengan pengundi, Anwar juga akan menyampaikan ucapannya yang paling kurang selama setengah jam di setiap program.
Sebagaimana biasa juga, ucapannya sentiasa penuh semangat dan bertenaga untuk meyakinkan pengundi agar melakukan perubahan dan memenangkan PH dalam pengundian PRU15 pada 19 November ini.
Melihat Anwar berkempen dan ke sana sini bagai lipas kudung setiap hari, bukan saja tenaganya terlihat luar biasa, bahkan seperti tiada istilah penat dalam dirinya.
Walhal usianya kini sudah mencecah 75 tahun, bukan muda macam dulu lagi.
Beliau pula melakukan kempen dengan aktif itu sejak sebelum hari penamaan calon lagi.
Oleh kerana hari mengundi ada berbaki lima hari lagi, dijangka Anwar akan terus ligat ke seluruh negara dengan program kempennya sehinggalah ke malam akhir sebelum hari pengundian.
Bergerak dari satu negeri ke satu negeri, kemudian menghadiri lima atau enam program bertemu rakyat dan berceramah hingga lewat malam dan esoknya kena bertolak ke negeri lain untuk meneruskan rutin yang sama, hakikatnya ia bukanlah tugas yang mudah untuk dilakukan.
Tambahan lagi, dalam usianya seperti sekarang, apa yang dilakukan Anwar itu belum tentu mampu dilakukan oleh orang yang lebih muda daripadanya.
Itulah Anwar, sejak dulu begitulah keaktifan dan kegigihan yang ditunjukkan, cuma yang mengkagumkan, dengan peredaran masa, tenaganya sebagai manusia tentulah tidak sama seperti 10 atau 15 tahun sebelum ini.
Dalam perbualan dengan beberapa orang, ramai yang melahirkan kekaguman atas semangat dan stamina yang ditunjukkan Anwar itu.
Ternampak iltizamnya untuk membawa perubahan kepada negara ini amat membara.
Seorang kenalan yang baru berusia 60 tahun berkata, bukan saja dia tidak mampu melakukan seperti Anwar itu, malah melihat Pengerusi PH itu ke sana sini pun sudah membuatkannya terasa penat.
Yang hairannya juga, kata beliau, dalam setiap penampilannya sama ada bertemu rakyat, pergi ke masjid atau menyampaikan ceramah, wajah Anwar sentiasa ceria dan tidak menampakkan ada stress sama sekali.
Begitu dengan rakan-rakan dalam komuniti ekonomi dan perniagaan, turut tidak terkecuali meneliti dengan rapat kempen yang sedang dilakukan Anwar sekarang ini.
Kata mereka, kegigihan Presiden PKR yang luar biasa itu memberi harapan yang baik kepada masa depan negara jika ditakdirkan beliau berjaya menjadi Perdana Menteri.
Sebagai bakal ketua kerajaan, kita bukan saja memerlukan seorang yang berpengetahuan, dekat dengan rakyat, mempunyai hubungan antarabangsa yang baik serta beberapa ciri yang lain lagi, kesediaan bekerja keras serta gigih adalah tunjang utamanya kerana negara sedang berdepan pelbagai masalah yang serius ketika ini, kata seorang ahli perniagaan yang berjaya di ibu negara.
Anwar memang ada kelebihan dalam soal itu dan saya yakin rakyat akan menilai kelebihan tersebut demi masa depan mereka, tegasnya lagi.
– ShahbudinHusin 14/11/2022.

4.7

9

votes
Article Rating
Kongsikan artikel ini


KALAU TAK MAHU ANWAR BEKERJASAMA DENGAN BN, PASTIKAN PH MENANG LEBIH 112 KERUSI PARLIMEN

Dalam sekian ramai orang tidak berparti yang saya temui dan berbual-bual dengan mereka, hampir kesemuanya tidak ragu-ragu mengatakan PH sedang berada di hadapan untuk memenangi PRU15 akan datang berbanding pesaingnya yang lain.
Daripada peniaga tepi jalan, orang biasa yang kebetulan ditemui di kedai makan, cafe dan sebagainya, pengusaha kedai, peniaga bukan Melayu, ahli perniagaan kaya, pengunjung kelab dan kaki golf yang sentiasa mengintai peluang perniagaan, mereka hampir senada meyakini bahawa kini PH paling hampir untuk menguasai Putrajaya.
Faktor utamanya tentulah kerana Anwar Ibrahim dilihat lebih mampu dan memiliki kelebihan untuk mentadbir negara selepas ini.
Begitu pun, mereka masih sangsi sama ada PH mampu melepasi majoriti paling minima untuk membentuk kerajaan iaitu 112 kerusi Parlimen.
Keyakinan banyak pihak setakat ini ialah PH hanya mampu beroleh kemenangan antara 85 hingga 90 kerusi Parlimen saja, walaupun sedang mendahului persaingan.
Selebihnya dan untuk mencukupkan 112 kerusi, PH tetap dilihat perlu bergabung dengan parti-parti lain untuk membentuk kerajaan.
Meskipun dengan berbekalkan 85 hingga 90 kerusi itu bererti PH sudah mempunyai kelebihan dan menarik parti-parti daripada Sabah dan Sarawak adalah langkah paling munasabah untuk membentuk kerajaan, tetapi tidak semua melihat perkara itu sebagai mudah.
Ia terutamanya kerana GPS di Sarawak begitu keras menolak DAP sejak dulu lagi dan tidak ternampak sedia untuk berubah.
Dengan yang demikian, mereka melihat PH mungkin perlu bergabung dengan parti-parti daripada Semenanjung terlebih dahulu sebelum perlu memulakan inisiatif bekerjasama dengan GPS di Sarawak dan GRS di Sabah.
Dalam hal ini, kebimbangan paling ketara dalam kepala ramai orang ialah PH akan bergabung dengan UMNO dan BN yang mana parti itu di mata umum terpahat kukuh dengan imej rasuah dan menyonglap duit rakyat.
Lebih-lebih lagi, walaupun sudah beberapa kali dinafikan oleh PH dan juga BN, termasuk oleh Anwar sendiri, PN dan GTA begitu gemar serta berulang-ulang memainkan isu tersebut.
Tun Mahathir Mohamad malah mendakwa, jika kerjasama itu terbentuk dengan Anwar menjadi Perdana Menteri, Najib Razak akan dibebaskan dari penjara dan kes mahkamah Zahid Hamidi pula akan digugurkan.
Tujuan GTA memberi gambaran menakutkan itu tidak lain ialah agar rakyat menolak PH dan BN, sebaliknya mengalihkan undi kepada mereka.
Di sisi rakyat, sementara penafian telah berulang kali dilakukan, masih ramai lagi yang terus bertanya tentang kemungkinan PH bekerjasama dengan UMNO dan BN untuk membentuk kerajaan.
Secara umumnya, walaupun PH sedang mendahului di hadapan dan rakyat juga secara majoritinya dilihat sedia memberi undi kepada gabungan itu untuk melihat Anwar menjadi Perdana Menteri, kebimbangan terhadap kemungkinan bekerjasama dengan UMNO dan BN itu adalah halangan yang mungkin menipiskan lagi harapan itu daripada menjadi kenyataan.
Secara mudahnya, mereka mahu PH jadi kerajaan tapi tak mahu ada UMNO dan BN sekali di dalam kerajaan yang bakal dibentuk nanti.
Habis, apa pilihan yang harus dilakukan?
Takkan nak disokong PN pimpinan Mahiaddin Md Yasin yang gagal sebagai Perdana Menteri sebelum ini dan penuh dengan pengkhianat di dalamnya sebagai kerajaan semula?
Takkan juga nak diberi undi kepada GTA pimpinan Tun Mahathir yang sejarah masa lalunya sebagai Perdana Menteri amat sukar dipercayai, bahkan suka pula mungkir janji?
Kadangkala pening juga dibuatnya.
Mengatasi hal ini, hanya satu pilihan yang ada – pengundi mesti sepakat dan bersatu hati memberi kemenangan yang mutlak iaitu melebihi 112 kerusi Parlimen kepada PH.
Apabila sudah memiliki 112 kerusi atau lagi baik jika lebih sehingga 120 kerusi, dengan sendirinya tiada keperluan lagi untuk PH bekerjasama dengan UMNO, BN atau sesiapa saja bagi membentuk kerajaan.
Dalam pada itu, apa yang paling buruk dan menakutkan sekali jika PH tidak diberi kemenangan sehingga 112 kerusi ialah ia juga memungkinkan kerajaan campuran PN dan BN sebagaimana yang ada sekarang akan terwujud semula.
Akhirnya, mengadakan PRU dengan kos lebih RM1 bilion hanyalah sia-sia dan membazir saja – wal hasil balik asal.
Untuk itu, rakyat mesti bangun dengan semangat serta azam untuk perubahan dan sisa-sisa kegagalan PN serta BN sebelum ini tidak seharusnya dibenarkan menjelma semula dalam kerajaan baharu nanti.
Ayuh rakyat Malaysia…buktikan kita boleh!!
– ShahbudinHusin 14/11/2022.

3.7

3

votes
Article Rating
Kongsikan artikel ini


BERBANDING PAS, BN LEBIH LAYAK DIKEKALKAN MENTADBIR PAHANG – TENGKU AZLAN

Sasaran yang turut menjadi keutamaan Pas dalam PRU15 kali ini ialah untuk mencapai matlamat buat kali pertama dapat menawan negeri Pahang daripada BN.
Bagi tujuan itu, Pas telah menamakan Timbalan Presidennya, Tuan Ibrahim Tuan Man yang juga Menteri Alam Sekitar dan Air sebagai calon Menteri Besar jika mereka berjaya menawan negeri tersebut.
Beliau akan bertanding di Dun Cheka dalam bahagian Lipis bagi memenuhi cita-cita itu.
Dengan meletakkan pemimpin nombor dua parti itu, Tuan Ibrahim sebagai calon Menteri Besar Pahang, ia adalah tanda keseriusan Pas yang tidak disangsikan lagi dalam memburu hasrat tersebut.
Namun demikian, bagi bekas Ahli Parlimen Jerantut dan bekas Timbalan Menteri Pengangkutan, Tengku Azlan Sultan Abu Bakar, dalam konteks negeri Pahang, pemerintahan BN wajar dikekalkan lagi berbanding membuat pertukaran kepada parti lain.
Kata beliau, BN pimpinan Menteri Besar, Wan Rosdy Wan Ismail telah menunjukkan prestasi yang amat membanggakan dalam mentadbir negeri sejak lima tahun lalu.
“Beliau seorang yang tidak terlalu berpolitik, sebaliknya menumpukan banyak usaha dan perhatiannya untuk membangunkan negeri dan memajukan sektor ekonomi,” ujar beliau.
Untuk itu, jelasnya, hasil pendapatan negeri telah bertambah setiap tahun dengan RM847 juta pada 2019, RM850 juta pada 2020, RM866 juta pada 2021 dan RM1.037 bilion pada tahun 2022.
Bagi kemasukan pelaburan asing ke Pahang pula, tambah Tengku Azlan, ia turut meningkat dengan RM6.7 bilion pada 2020, RM10.5 bilion pada 2021 dan RM20.5 bilion pada 2022.
“Di waktu yang sama, Ease of Doing Business Index telah meletakkan negeri Pahang sebagai antara negeri terbaik dari segi penawaran fasiliti dan pemudahcara pelabur bagi tahun 2022,” katanya lagi.
Selain itu, menurut Tengku Azlan lagi, dalam tempoh empat tahun lalu, kerajaan negeri Pahang yang dipimpin oleh Wan Rosdy juga berjaya mengurangkan hutangnya daripada RM3.31 bilion kepada RM952.21 juta.
“Tidakkah semua itu pencapaian yang membanggakan?”, tambahnya.
Seterusnya, menurut beliau, hasil negeri turut berjaya ditambah dengan keputusan menyemak semula cukai tanah dan balak yang tidak pernah dinaikkan sejak lebih 31 tahun yang lalu.
“Semua yang dilakukan beliau itu telah berjaya menambahkan kantung kewangan kerajaan negeri.
“Sebab itu, penyaluran bantuan dan program kebajikan kepada rakyat menerusi Bantuan Prihatin Pahang dan Program Kebanggaan Pahang dapat diberi dalam kadar yang stabil iaitu RM31.3 juta bagi tahun 2021 dan RM29.91 juta bagi tahun 2022,” jelas beliau.
Sehubungan itu, Tengku Azlan penuh yakin, pentadbiran BN di Pahang sedang berada di landasan yang betul untuk melakukan yang lebih baik lagi bagi tahun-tahun mendatang jika terus diberi peluang.
“Sebaliknya jika bertukar kerajaan negeri, semua itu akan tergendala, bahkan pentadbiran baru nanti tentu saja memerlukan masa untuk memahami dan menyesuaikan diri dengan selok belok yang tidak pernah mereka lalui sebelum ini.
“Akhirnya yang akan rugi ialah rakyat itu sendiri,” katanya sambil berharap rakyat Pahang menggunakan kewarasan dan kebijaksanaan mereka di hari mengundi pada 19 November nanti.
– ShahbudinHusin 15/11/2022.

0

0

votes
Article Rating
Kongsikan artikel ini


KJ MENYULITKAN LAGI LALUAN ISMAIL SABRI JADI PERDANA MENTERI

Sejujurnya saya amat bersimpati kepada Ismail Sabri Yaakob sekarang ini dan saya rasa beliau semakin sukar untuk dilantik semula sebagai Perdana Menteri.
Ia bukan disebabkan BN tiada harapan untuk menang atau sebagaimana yang digembar-gemburkan oleh ramai orang iaitu PH lebih ke hadapan untuk memenangi PRU15 akan datang.
Sebaliknya, simpati saya kepada nasib beliau itu adalah disebabkan kenyataan terbaru yang dibuat oleh Khairy Jamaluddin atau KJ, calon BN bagi Parlimen Sungai Buloh hari ini.
Dalam temubual dengan stesen radio BFM, KJ berkata, Ismail Sabri perlu mencabar Ahmad Zahid Hamidi bagi merebut jawatan Presiden UMNO jika beliau dilantik semula sebagai Perdana Menteri selepas PRU15 ini.
“Seperti yang saya katakan, Ismail Sabri akan menjadi Perdana Menteri, kami patut menyokongnya sebagai presiden parti selepas itu.
“Dan orang lain, Hisham (Hishammuddin Hussein), saya sendiri, akan mengadakan perbincangan mengenai siapa yang akan lawan jawatan nombor dua (timbalan presiden),” katanya lagi.
Kenyataan KJ itu sebenarnya menyulitkan lagi, kalau pun tidak menutup terus, peluang Ismail Sabri untuk dilantik sebagai Perdana Menteri jika BN menang PRU15 akan datang.
Sebagaimana kita tahu, walaupun Ismail Sabri telah dinamakan sebagai poster boy dan calon Perdana Menteri, tetapi penentuan akhir mengenainya masih di tangan Zahid Hamidi selaku Presiden UMNO dan Pengerusi BN.
Selaku Presiden UMNO dan Pengerusi BN, macam-macam silat boleh dilakukannya mengenai siapa yang akan dinamakannya sebagai Perdana Menteri.
Malah, tujuan Zahid Hamidi menangguhkan pemilihan UMNO dan mendesak disegerakan PRU15 sebelum ini juga adalah untuk menyelamatkan jawatan Presiden UMNO yang sedang dipegangnya daripada dilawan oleh orang lain.
Kalau beliau sedia atau memang mahu menyerahkan jawatan Presiden UMNO kepada Ismail Sabri, sudah tentu beliau tidak bersungguh-sungguh menangguhkan pemilihan parti sampai ke peringkat meminda perlembagaannya.
Lebih baik Zahid Hamidi adakan saja pemilihan UMNO sebaik saja Ismail Sabri dilantik sebagai Perdana Menteri pada 2021 yang lalu.
Bermakna, dalam hal ini, Zahid Hamidi memang sayang dan ingin melindungi jawatannya itu.
Tetapi, sekarang KJ secara terbuka menyatakan Ismail Sabri perlu mencabar Zahid Hamidi bagi jawatan Presiden UMNO jika selepas ini dilantik semula sebagai Perdana Menteri.
Kenapa begitu awal KJ bercakap soal pemilihan UMNO, sedangkan PRU15 belum berakhir lagi?
Mustahil Zahid Hamidi akan berdiam diri saja dan sebagaimana beliau melindungi jawatannya itu sebelum ini, sudah pasti jawatan Presiden UMNO itu akan terus dilindunginya dalam pemilihan parti akan datang.
Saya percaya, kalau BN menang PRU15 ini, bukan nama Ismail Sabri yang akan dinamakannya kerana jika beliau menamakan Ahli Parlimen Bera itu ia sama erti dengan membunuh masa depannya sendiri lantaran sudah pasti jawatan Presiden UMNO yang dipegangnya akan dilawan kemudiannya.
Silap-silap dengan kenyataan KJ itu, bukan saja harapan Ismail Sabri untuk menang di Bera jadi turut terancam, bahkan KJ sendiri akan melalui laluan lebih sukar untuk menang di Sungai Buloh.
Pokoknya, Zahid Hamidi sekarang ini, walaupun pemilihan UMNO masih jauh lagi, beliau sudah tahu siapa musuh di depannya. –
ShahbudinHusin 15/11/2022.

4

3

votes
Article Rating
Kongsikan artikel ini


MOOD RAKYAT MEMIHAK KEPADA ANWAR

Berdasarkan lawatan dan tinjauan saya ke beberapa negeri, bersembang di warung kopi serta restoran di kampung dan bersantai di cafe di pekan dan bandar, rata-rata sentimen rakyat sedang memihak kepada PH untuk diberikan kemenangan pada PRU15 ini.
Sebab paling nyata kenapa PH menjadi pilihan ialah disebabkan ketokohan yang dimiliki oleh Anwar Ibrahim
Ada yang simpati kerana melihat Anwar gigih berjuang dan beberapa kali difitnah serta ditipu oleh Tun Mahathir Mohamad dan teman perjuangannya seperti Azmin Ali, Hadi Awang, Mahiaddin Md Yasin dan ramai lagi.
Mereka yang seangkatan dengannya walaupun berlainan parti, percaya Anwar tidak mencuri harta negara walaupun seinci tanah kerajaan, sebatang balak atau seunit saham.
Bagi mereka dalam lingkungan 40an kebawah, kekaguman mereka lebih kepada kegigihan dan kekuatan Anwar yang berkempen setiap hari tanpa kenal penat.
Kegigihan Anwar yang lama berjuang, bermula sebagai pemimpin pelajar, pemimpin ABIM, Pertubuhan Belia Islam Sedunia sehinggalah menjadi Menteri Kewangan dan Timbalan Perdana Menteri, meyakinkan mereka yang berfikir bahawa Anwar adalah calon terbaik untuk memimpin negara ini.
Sementara mereka yang menentangnya menggunakan fitnah lama – Anwar berkawan dengan DAP yang dianggap komunie, LGBT dan liwat semata-mata kerana tidak mampu menyanggah dasar dan gagasan untuk rakyat Malaysia yang mahu diperjuangkan Anwar.
Isu bangsa dan agama telah lama “membonsai”’pemikiran Melayu khususnya penyokong Pas yang dari dulu hingga kini gagal melahirkan seorang tokoh yang layak ditonjolkan sebagai calon Perdana Menteri.
Menariknya, ramai veteran UMNO setuju dengan pandangan Tun Musa Hitam bahawa Anwar paling layak jadi Perdana Menteri, manakala lapisan muda pula kagum dengan tenaga Anwar yang tidak pernah kelihatan penat itu.
Mereka setuju bahawa seorang Perdana Menteri bukan saja harus pintar, mesti sihat dan cergas kerana badan yang sihat akan melahirkan pemikiran yang pasti segar.
Mereka agak perihatin dengan keadaan keadaan Ismail Sabri dan Mahiaddin yang kelihatan tidak secergas dan bertenaga seperti Anwar.
Mak Cik yang mendengar perbualan kami, mencelah- Anwar lama berehat dalam penjara, sebab tu nampak pun muda.
Mereka yang kritikal terhadap Anwar mengakui rekod perkhidmatannya cuma berkawan dengan DAP yang merunsingkan mereka.
Bila ditanya dalam DAP ada calon Melayu dan India, kenapa tidak marah kepada MCA dan MIC yang letak calon kaum mereka saja?
Tidak seorang pun yang menjawab, cuma seorang dua yang berkata, UMNO sudah lama bersama MCA dan MIC.
Pak Long Seman yang nyata totok Pas bila ditanya siapa yang nak diaokongnya, lantas menjawab – dari dulu sampai mati akan sokong Pas.
Ditanya kenapa?
Jawabnya, “ambo tok se masuk neraka weh”.

2.6

7

votes
Article Rating
Kongsikan artikel ini


PH KOMITED MAHU LAKSANA DASAR GAJI PROGRESIF, KENAIKAN UPAH PURATA PEKERJA JIKA DIBERI KUASA – RAFIZI

Kita akan mengundi beberapa hari sahaja lagi.
Dalam hiruk pikuk berkempen, kadang-kadang kita lupa tujuan kita memilih kerajaan. Kita pilih kerajaan supaya menteri-menteri yang makan gaji dengan kita menyelesaikan masalah utama kita.
Apa masalah utama kita?
Untuk rakyat biasa, masalah kita ialah gaji dan pendapatan yang rendah. Akibatnya, setiap kali harga barang naik mendadak, kita makin dihimpit.
Apa punca gaji dan pendapatan yang rendah?
Kerana kemajuan ekonomi terbantut dan keuntungan syarikat-syarikat tidak sama rata. Hanya ada kurang dari 500 perusahaan swasta yang menyumbang besar kepada pertumbuhan ekonomi, jadi bila kerajaan umum pertumbuhan ekonomi yang baik, hanya pekerja-pekerja syarikat yang 500 ini yang dapat naik gaji, bonus dan lain-lain.
Ini syarikat-syarikat besar negara, sebahagiannya multinational corporations (MNC), sebahagiannya syarikat berkaitan kerajaan (atau GLC), sebahagiannya syarikat swasta yang besar-besar.
Berpuluh ribu syarikat yang lain yang menjadi majikan 90% pekerja di Malaysia tidak mendapat laba ekonomi yang memadai.
Pendapatan mereka hanya cukup untuk menampung kos dan peluang ekonomi dibolot oleh syarikat-syarikat besar tadi yang banyak tertumpu kepada kegiatan dalam negara, bukannya mencari pasaran baru di luar negara.
Mereka tidak mampu untuk membayar gaji yang lebih baik.
Sebab itu saya katakan kerajaan tidak lagi boleh menyerahkan tanggungjawab menaikkan gaji progresif ini kepada pihak majikan semata-mata.
Pertamanya kerana keadaan menjadi begini akibat kegagalan kerajaan menstruktur ekonomi dengan baik hingga kekayaan ekonomi banyak tertumpu kepada 500 syarikat swasta yang besar dan meminggirkan berpuluh ribu majikan kecil yang lain.
Keduanya kerana sikap berlepas tangan mengenai kenaikan gaji akan memangsakan rakyat sedangkan tanggungjawab kerajaan adalah memakmurkan rakyat.
Oleh itu, mana-mana gabungan parti yang menjadi kerajaan perlu memberi tumpuan kepada dua agenda nasional yang paling besar:
SATU:
Membina keupayaan syarikat-syarikat sederhana dan kecil supaya mereka mampu bersaing dengan syarikat liga pertama ini. Ada beberapa cara yang wajar dilaksanakan termasuklah menggalakkan penggabungan syarikat-syarikat ini agar mereka mempunyai kapasiti bersaing yang lebih baik.
Lebih besar dan teratur syarikat-syarikat ini, mereka lebih berkemampuan untuk membayar gaji yang lebih tinggi.
Kerajaan juga perlu meletakkan sasaran pendapatan dari luar negara ke atas syarikat-syarikat berkaitan kerajaan supaya mereka memberi ruang kepada syarikat lain untuk membina keupayaan dalam pasaran domestik.
Sudah sampai masanya syarikat berkaitan kerajaan meneroka keuntungan di luar negara untuk dibawa pulang, bukannya bersaing dengan syarikat-syarikat kecil milik rakyat biasa yang menyempitkan ruang persaingan dalam negara.
Mana-mana syarikat berkaitan kerajaan yang berpeluang distruktur untuk menjadi syarikat swasta sepenuhnya untuk meningkatkan daya saing, kerajaan wajar memberi insentif untuk menggalakkan pengurusan profesional syarikat GLC mengambil alih pemilikan melalui “management buy out”(MBO).
Ini akan meningkatkan daya saing keusahawanan dalam negara.
KEDUA:
Kerajaan memberi komitmen untuk campur tangan dalam menetapkan kenaikan gaji purata tahunan supaya pendapatan rakyat tetap naik pada kadar yang munasabah setiap tahun.
Jika ini berlaku untuk tempoh sedekad akan datang, barulah paras gaji rakyat dapat ditingkatkan secara beransur-ansur.
Satu tabung khas untuk mencapai sasaran gaji progresif ini wajar ditubuhkan.
PKR dan PH adalah satu-satunya gabungan politik yang mempunyai dasar gaji progresif dan komited untuk menjadikan kenaikan gaji purata pekerja sebagai agenda ekonomi nasional.
Jika gabungan lain berkuasa dan gaji kekal rendah, anda telah mensia-siakan peluang ini untuk menaikkan gaji rakyat Malaysia.
RAFIZI RAMLI
Timbalan Presiden PKR
16 November 2022.

5

1

vote
Article Rating
Kongsikan artikel ini


PESANAN KEPADA PENGUNDI – SEGERA ALIHKAN UNDI KEPADA PH, JANGAN JADIKAN KOS RM1 BILION URUS PRU15 SUATU PEMBAZIRAN

Semakin dekat hari mengundi, pelbagai kajian dan petunjuk jelas memaparkan bahawa PH sedang berada di hadapan untuk memenangi PRU15 akan datang.
Kajian terbaru ialah daripada YouGov, sebuah gergasi penyelidikan pasaran yang berpangkalan di United Kingdom yang mendapati PH sedang mendahului dengan meraih sokongan sebanyak 35 peratus.
Pesaing terdekat PH ialah PN dengan sokongan sebanyak 20 peratus dan BN sebanyak 17 peratus.
Di waktu yang sama, ke mana saja Anwar Ibrahim pergi berkempen bersama jadual padatnya dengan tujuh atau lapan program setiap hari, sambutan yang diterimanya sentiasa saja hangat dan meriah, tak kira dalam cuaca cerah, mendung atau hujan.
Cuma, sama ada PH cukup kerusi untuk membentuk kerajaan secara sendirian atau memerlukan sokongan parti-parti lain masih lagi menjadi persoalan.
Dalam kebanyakan kajian, petunjuk dan ramalan tersebut, PH dirasakan boleh menang sekurang-kurangnya 85 hingga 90 kerusi Parlimen.
Namun demikian, berdasarkan keadaan yang positif itu, Rafizi Ramli menjangkakan kerusi yang boleh dimenangi PH bakal meningkat sehingga 100 atau lebih menjelang hari pengundian pada Sabtu ini.
Walaupun dengan jumlah kerusi yang dijangkakan menang itu sudah cukup untuk PH diberi mandat memulakan rundingan bagi membentuk kerajaan, ia sebenarnya masih lagi merupakan keadaan yang tidak selesa.
Keadaan selesa yang sebenar hanyalah apabila PH mampu menang sejumlah 112 atau lebih kerusi Parlimen.
Dalam hal ini, oleh kerana masih ada dua hari berbaki lagi sebelum pengundian pada 19 November, adalah penting untuk para pengundi, terutamanya pengundi atas pagar memiliki jiwa besar dan kerasionalan pendirian yang juga besar berkenaan hala tuju undi mereka.
Adalah suatu pembaziran jika mereka memberikan undi kepada BN atau PN kerana kedua-dua parti itu tidak berpotensi untuk menang dan membentuk kerajaan.
Pilihan yang paling berpotensi dan tidak membazir hanyalah dengan memberi atau mengalihkan undi kepada PH supaya gabungan itu dapat membentuk sebuah kerajaan yang stabil dan memberi manfaat kepada rakyat.
Memberi undi kepada parti yang tidak berpotensi untuk menjadi kerajaan, bukan saja membazirkan undi kerana ia akhirnya hanya akan menyebabkan tiada kerajaan dapat terbentuk dan negara terus berada dalam ketidakstabilan.
Dalam keadaan itu, lebih buruk lagi ia juga menjadikan peruntukan kerajaan kepada SPR berjumlah lebih RM1 bilion untuk mengendalikan PRU15 ini turut jadi suatu pembaziran dan sia-sia.
Jadi, adalah menjadi tanggungjawab rakyat, terutama mereka yang tidak berparti atau pengundi atas pagar untuk bertindak bijak demi memastikan PRU15 ini benar-benar bermanfaat untuk masa depan mereka dan juga negara.
Sesuai dengan matlamat mengadakan PRU ialah untuk mewujudkan sebuah kerajaan, maka pilihan yang paling tepat ialah rakyat harus secara beramai-ramai mengalihkan undi mereka kepada PH, parti yang paling hampir dan berpotensi sekali untuk mencipta kemenangan.
Undi kepada parti lain adalah sia-sia dan membazir saja.
Tambahan lagi, dengan telah ditetapkan cuti selama dua hari iaitu pada Jumaat dan Sabtu, gaji dan pencen pesara kakitangan awam diawalkan kepada 17 November, tol pula percuma, tiada sebab lagi untuk rakyat berdalih atau bersikap malas daripada mengundi.
Jangan juga jadikan ancaman covid19 yang kesnya menampakkkan trend menaik sejak kebelakangan ini serta kemungkinan berlaku banjir di sesetengah tempat sebagai halangan.
Keluarlah beramai-ramai dan pulanglah ke kampung halaman masing-masing untuk menunaikan tanggungjawab agar kerajaan yang terpilih nanti adalah kerajaan yang stabil dan merupakan hasil undian daripada majoriti rakyat negara ini.
Jangan kerana satu undi yang kita tidak tunaikan, kita menyesal tak sudah untuk lima tahun mendatang.
Kalau boleh untuk PRU15 ini, biar peratusan keluar mengundi mencecah sehingga 85 atau 90 peratus supaya perubahan yang diharapkan itu benar-benar menjadi kenyataan. –
ShahbudinHusin 17/11/2022.

3.7

3

votes
Article Rating
Kongsikan artikel ini


MAHIADDIN TIDAK LAYAK JADI PEMIMPIN DI NEGARA BERBILANG KAUM SEPERTI MALAYSIA

Tuduhan liar Pengerusi PN, Mahiaddin Md Yasin yang mengaitkan PH dengan kumpulan Yahudi dan Kristian yang cuba mengambil alih Malaysia, bukan saja menunjukkan keterdesakannya berikutan gabungan itu kian ditolak rakyat menjelang hari pengundian esok, malah juga menunjukkan beliau bakal kalah di Pagoh.
Dengan membuat tuduhan liar itu, Mahiaddin dengan ini tentunya berharap ada keajaiban di saat-saat akhir mengelakkan kekalahan itu.
Malah, jika kekalahan juga menimpa dirinya dan PN, beliau dengan ini sudah ada dalil baru untuk mewajarkan kekalahan itu nanti.
Yang nyata, dengan tuduhan sebegitu rupa, Mahiaddin kini nampaknya semakin dikuasai Pas dalam pemikiran dan hujah politiknya kerana sebelum ini hanya parti Islam itu saja yang galak membuat tuduhan melampau terhadap kaum dan agama lain untuk meraih sokongan pengundi Melayu.
Bermakna, jika dulu Mahiaddin pernah menuduh Pas sebagai parti ajaran sesat, terlihat kini beliau sendiri telah tersesat dalam membawa dirinya sendiri dalam politik di sebuah negara yang berbilang kaum.
Kesiannnya…
Dalam tuduhan liarnya dalam sebuah majlis di Johor semalam, beliau mendakwa, ada sekumpulan Yahudi dan Kristian sedang merancang untuk mengambil alih negara ini.
“Bagi saya ini bahaya. Apakah bermakna akan berlaku proses Kristianasasi? Kita dah dengar cerita ini bukan?
“Di Kuala Lumpur dan di Petaling Jaya, kalau ada gereja hari Ahad, ada juga orang-orang Melayu pergi sana. Rupanya dah masuk Kristian,” katanya yang mengaitkan PH dengan gerakan tersebut.
Sementara itu, Majlis Gereja Malaysia mengecam tuduhan liar Mahiaddin yang tidak bertanggungjawab itu, malah menyifatkannya mempunyai kecenderungan untuk menimbulkan ketegangan dan persengketaan kaum dan agama di negara ini.
Sebagai bekas Perdana Menteri dan pernah pula memegang jawatan Menteri Dalam Negeri, tuduhan Mahiaddin setelah hilang kuasa ini benar-benar memperlihatkannya tidak layak menjadi pemimpin di sebuah negara berbilang kaum dan agama seperti Malaysia.
Menjadi pemimpin kepada rakyat berbilang kaum, seseorang itu harus mempunyai perasaan kasih sayang, keadilan dan baik hati kepada semua golongan – Melayu, bukan Melayu, Islam dan juga bukan Islam – serta tidak semudahnya membuat tuduhan melulu dan tanpa asas.
Jika benar ada berlaku seperti yang dituduhnya itu, mengapa semasa memegang jawatan Perdana Menteri dan Menteri Dalam Negeri sebelum ini, beliau bukan saja tidak pernah bertindak, malah tidak pernah juga bersuara langsung mengenainya?
Apa yang dilakukannya semasa ada jawatan?
Goyang telur atau sibuk memperkaya anak dan mennantu?
Kenapa hanya bising setelah tiada kuasa?
Berikutan Mahiaddin sendiri telah mempamerkan dirinya tidak layak menjadi pemimpin di negara berbilang kaum, walaupun bercita-cita besar untuk kembali sebagai Perdana Menteri, pengundi dengan ini tidak perlu berfikir panjang lagi dalam membuat keputusan.
Beliau mesti dikalahkan di Pagoh dan gabungan PN yang dipimpinnya juga jangan sesekali diberi undi serta ruang untuk terus menghuru-harakan keharmonian di negara ini.
– ShahbudinHusin 18/11/2022.

5

5

votes
Article Rating
Kongsikan artikel ini


PRU15 BUKAN SOAL NAK JADI PM TAPI UNTUK SELAMATKAN NEGARA – ANWAR

PENGERUSI Pakatan Harapan (PH) Anwar Ibrahim menggesa semua rakyat Malaysia untuk melaksanakan hak demokrasi mereka semasa Pilihan Raya Umum Ke-15 (PRU15) kerana ini adalah peluang terbaik untuk menyelamatkan negara.
Beliau berkata pemilihan kali ini bukan untuk menukar perdana menteri tetapi untuk melakukan perubahan menyeluruh bagi memulihkan negara.
“Tiap lima tahun sekali saudara punyai kuasa untuk menentukan ke mana hala tuju negara. Tiap lima tahun sekali saudara punyai kuasa untuk menentukan kerajaan bagaimana yang saudara impikan.
“Manfaatkanlah kuasa demokrasi di tangan saudara dengan sebaik mungkin,” katanya dalam ucapan khas.
Anwar berkata tugas kerajaan adalah memastikan negara diurus dengan penuh tanggungjawab dan dana awam tidak dibazirkan dengan amalan rasuah.
“Adalah menjadi kewajiban pemerintah dalam memastikan negara dan khazanah diurus dengan sikap yang bertanggungjawab, dan memastikan wang rakyat tidak dihalakan ke arah pembaziran dan kebejatan, selain menjamin asas hidup seperti sekolah yang baik, bekalan makanan yang mencukupi, doktor dan para perawat yang berkemahiran, serta akses yang adil kepada sistem kesihatan,” katanya.
Anwar yang akan bertanding bagi kerusi Parlimen Tambun di Perak berkata rakyat Malaysia boleh merealisasikan semua impian ini dengan kerajaan yang stabil.
“Sebuah kerajaan itu akan menjadi stabil jika ia patuh pada perlembagaan. Ini termasuklah memelihara agama Islam sebagai agama persekutuan, bahasa Melayu sebagai bahasa kebangsaan, penetapan hak keistimewaan orang Melayu dan bumiputera serta kedaulatan Raja-Raja Melayu.
“Sementara itu hak setiap rakyat berbilang kaum akan terus dipelihara dan maruah mereka dihormati laksana sebuah keluarga,” katanya.
Tambahnya sesebuah kerajaan akan menjadi stabil sekiranya pemimpinnya berkhidmat demi rakyat dan bukan untuk kepentingan diri sendiri.
“Sebuah kerajaan itu akan menjadi stabil jika para pemimpinnya berkhidmat demi rakyat, bukan untuk kepentingan diri sendiri. Sebuah kerajaan itu akan menjadi stabil jika pemimpinnya punyai akhlak, menolak rasuah dan menjunjung kedaulatan undang-undang.
“Selepas Harapan mengambil alih kerajaan saya tidak sesekali akan mengizinkan bertunasnya kebencian. Saya tegaskan bahawa sikap permusuhan dan kebencian sesama kaum tidak ada tempat dalam negara kita,” katanya. – 17 November, 2022.
Sumber –
https://www.themalaysianinsight.com/bahasa/s/412238

0

0

votes
Article Rating
Kongsikan artikel ini


DARI TAMBUN UNTUK MALAYSIA – PILIH MERAH UNTUK MASA DEPAN YANG CERAH

Pesan bonda penuh kiasan
Suci jiwa bagaikan embun
Di sini tempatnya melakar wawasan
Peluang terbentang menjulang Tambun
Pak tua ke laut membawa pukat
Rezeki ada tak pernah hilang
Berikan mandat bentukkan muafakat
Kita seiring ke puncak gemilang
Assalamualaikum dan Salam Hormat warga Malaysia yang saya kasihi.
Saya merayu agar saudara-saudari dapat memberikan mandat kepada saya dan calon-calon Harapan yang lain untuk mentadbir negara bagi tempoh lima tahun mendatang.
InsyaAllah, mandat yang diberi ini akan kami pikul dengan penuh tanggungjawab dan tidak akan disia-siakan.
Bangkit Bersama Harapan!
ANWAR IBRAHIM
Pengerusi PH

3.2

5

votes
Article Rating
Kongsikan artikel ini


UNTUK MAMPU BANGKIT SEMULA LIMA TAHUN AKAN DATANG, UMNO WAJIB TOLAK BERSAMA PN DAN MAHIADDIN

Dalam keadaan kritikal sebelum jam 2 petang esok sebagaimana yang dikehendaki Istana Negara bagi urusan pembentukan sebuah kerajaan baharu, pendirian dan sokongan BN adalah penentu segala-galanya.
Jika BN yang mempunyai jumlah 30 Ahli Parlimen memutuskan untuk bersama PN yang sudah disokong GPS dari Sarawak dan GPS dari Sabah, maka PNlah yang akan menjadi kerajaan, sekaligus menyaksikan Mahiaddin Md Yasin yang gagal teruk sebagai Perdana Menteri selama 17 bulan sebelum ini kembali semula memegang jawatan tersebut.
Berbeza dengan Tun Mahathir Mohamad yang berjaya menjadi Perdana Menteri buat kali kedua pada 2018 dulu kerana rekod kejayaannya, Mahiaddin akan tercatat dipilih buat kali kedua juga, tetapi kerana rekod kegagalannya.
Sebaliknya jika BN memilih menyokong PH yang memiliki 82 Ahli Parlimen, maka PHlah yang akan menjadi kerajaan, seterusnya meletakkan Anwar Ibrahim yang dikenali di seluruh dunia sebagai Perdana Menteri.
Apa pilihan yang terbaik bagi BN?
PRU15 menyaksikan BN mencatat sejarah terburuk dengan hanya mampu menang 30 kerusi Parlimen dan hanya 26 daripadanya mewakili UMNO.
Secara umumnya, UMNO begitu ditolak dan mahu tidak mahu, ia perlu bangkit semula dalam PRU16 pada lima tahun akan datang jika tidak mahu terkubur terus.
Untuk mampu bangkit semula, UMNO dan BN tidak boleh memilih untuk bersama PN kerana di dalam gabungan itu terdapat Bersatu dan Pas yang bukan saja merupakan musuhnya, bahkan bertanding di kawasan Melayu yang sama.
Kalau memilih untuk berada di bawah taklukan PN yang dalam kedaaan sekarang Pas dan Bersatu lebih dominan daripada UMNO, ini bererti UMNO sengaja memilih jalan menguncup bagi perjalanannya dalam lima tahun akan datang.
Berapa kerusi UMNO mahu bertanding dalam PRU16 jika berlaku pembahagian kerusi dengan Bersatu dan Pas untuk mengekalkan dominasi kerajaan?
Lebih daripada itu, Pas dan Bersatu pasti akan terus menekan UMNO supaya UMNO terus berada di bawah kawalan mereka dengan hanya menjadi parti ketiga dalam kerajaan.
Tidak malukah UMNO diperlakukan itu?
Selain itu, dengan bersedia menyokong PN dan meletakkan kembali Mahiaddin sebagai Perdana Menteri, ini juga adalah lawak antarabangsa paling kelakar sekali dalam sejarah dunia.
Sebelum ini UMNO sendiri menarik sokongan dan menjatuhkan Mahiaddin, kini mereka pula menaikkan kembali Ahli Parlimen Pagoh yang melalui Bersatu yang dipimpinnya memang mahu “membunuh” UMNO itu sebagai Perdana Menteri.
Daripada UMNO sedia menyokong PN, Bersatu dan Mahiaddin yang mahu “membunuh” UMNO itu, lebih baik UMNO membubarkan saja dirinyadan menyertai Bersatu secara beramai-ramai.
Dalam apa juga keadaan, keputusan UMNO jika memilih untuk bersama dan menyokong Mahiaddin, ia adalah tindakan “bunuh diri” yang bukan saja dilakukan secara terang-terangan, bahkan sengaja dipancarkan pula secara “live” ke seluruh dunia.
Tidak malukah UMNO?
Tidak kurang buruknya juga, Zahid Hamidi sebelum ini turut memfailkan saman terhadap Mahiaddin berhubung dakwaan beliau ada meminta bantuan bekas Perdana Menteri itu untuk menyelesaikan atau menangguhkan perbicaraan kes jenayahnya yang masih berjalan di mahkamah.
Di mana maruah Zahid Hamidi jika sekarang beliau tiba-tiba setuju pula mengangkat Mahiaddin yang disamannya itu sebagai Perdana Menteri?
Untuk itu, pilihan paling terbaik dan wajar bagi UMNO dan BN hanyalah dengan memilih untuk bersama PH bagi membentuk kerajaan baharu.
Dengan bersama PH, UMNO mampu mempersiapkan dirinya untuk bangkit semula dalam tempoh lima tahun akan datang kerana tiada persaingan serta konflik berebut kerusi bersama gabungan itu dalam PRU seterusnya.
Oleh kerana PH tidak pernah ada niat mahu “membunuh” UMNO, berada bersamanya adalah langkah paling selamat bagi tujuan untuk bangkit semula itu dan jadikanlah kedudukan dalam kerajaan itu untuk matlamat tersebut.
Lebih penting, hanya dengan BN bersama PH sajalah yang mampu mewujudkan sebuah kerajaan yang sederhana dan diterima di peringkat antarabangsa setelah imej kerajaan campuran sebelum ini begitu buruk di mata rakyat dan dunia.
Pas yang menguasai PN sekarang, walaupun Mahiaddin sebagai Perdana Menteri, kerajaan yang terbentuk nanti adalah kerajaan yangbultra, rasis dan suka bermusuh, bukan saja dengan bukan Islam, malah sesama Islam yang tidak sebulu dengan mereka.
Pokoknya, kedudukan PN dengan penguasaan Pas ini adalah tidak harmoni untuk masa depan negara, selain lemah dengan barisan kabinet daripada parti tersebut yang terbukti tiada kemampuan dan wibawa dalam bidang pentadbiran
Pimpinan UMNO sendiri sebelum ini kerap kali mengecam menteri-menteri Pas sebagai gagal dan tidak berwibawa.
Kepada UMNO, sementara laluan untuk bangkit semula sentiasa ada, kenapa perlu pilih “bunuh diri”?
– ShahbudinHusin 20/11/2022.

4.1

14

votes
Article Rating
Kongsikan artikel ini


YANG MENANG, YANG KALAH PRU15

PILIHAN Raya Umum ke-15 yang menarik 73.89 peratusan orang keluar mengundi menghasilkan keputusan bersejarah, tiada pakatan politik berjaya membentuk kerajaan dengan majoriti mudah.
Pakatan Harapan (bersama Muda) menang 82 kerusi, diikuti rapat Perikatan Nasional dengan 73 kerusi.
Barisan Nasional, Umno terutamanya, yang mendesak pilihan raya awal diadakan tersungkur teruk dengan hanya menang 30 kerusi, manakala Pejuang kalah semua, termasuklah Pengerusinya Dr Mahathir Mohamad.
YANG MENANG
PAS

Parti Islam itu yang berkempen atas slogan perpaduan ummah- sekaligus bermesraan dengan Umno dan Bersatu serentak- akhirnya mengukuhkan kekuatannya pada pilihan raya kali ini dengan bekerjasama dengan Bersatu dan Gerakan di bawah sepanduk Perikatan Nasional.
Ia menyapu bersih kerusi di Terengganu dan Kelantan menggunakan benderanya sendiri, menandakan yang jenama parti Islam itu terus diterima penduduk Pantai Timur serta di Kedah.
Kegagalan bekas setiausaha Majlis Syura PAS Mohd Khairuddin Aman Razali yang bertanding menggunakan tiket BN, misalnya, mencadangkan yang tsunami PAS tidak boleh lagi dipandang enteng.
Kejayaan besar parti itu membuktikan yang kekuatannya kini perlu diakui bukan sahaja di dalam PN tetapi juga dalam arena politik negara.
Ia turut membuktikan yang politik kaum dan agama membuahkan hasil, yang menjelaskan mengapa pemimpin Bersatu Muhyiddin Yassin terus menang besar -walaupun atau kerana- kenyataan Kristianisasi negara yang dibuatnya menjelang pengundian.
GPS
Gabungan Parti Sarawak yang menang selesa 22 kerusi adalah ‘kingmaker’ dalam situasi semasa Parlimen tergantung. Hanya masa akan menentukan sama ada GPS bersedia bekerjasama dengan PN yang kini mempunyai rakan parti Islam yang sangat kuat.
Pakatan Harapan

Gabungan politik PKR, DAP dan Amanah yang bekerjasama dengan Muda meraih kejayaan di 91 kerusi, merosot berbanding yang dikecapinya pada pilihan raya lepas.
Walaupun PH berjaya mempertahankan kebanyakan kerusinya, perlu diingatkan yang Setiausaha Agung PH Saifuddin Nasution tewas di Kulim kepada calon PN Roslan Hashim, Nurul Izzah Anwar kehilangan kerusi legasi keluarganya di Permatang Pauh kepada calon PN Fawwaz Mat Jan yang menang dengan majoriti 5,272 undi.
Tidak mempunyai jumlah kerusi Parlimen mencukupi bermakna PH perlu mencari kesepakatan dengan parti lain, terutamanya pakatan politik dari Borneo.
YANG KALAH
Barisan Nasional
BN di kedudukan ketiga pada pilihan raya kali ini, hanya menang 30 kerusi di bawah kepimpinan Ahmad Zahid Hamidi yang bergelumang dengan kes mahkamah.
Kesannya, kepimpinan Zahid dalam Umno kini tergugat dan ahli parti dijangka mendesaknya meletak jawatan kerana prestasi buruk BN.
Tindakan Zahid yang mengugurkan beberapa orang kuat Umno yang dilihat mesra Ismail Sabri Yaakob pada pilihan raya kali ini juga turut menyumbang kepada nasib buruk Umno.
Ismail Sabri kini sah memegang gelaran perdana menteri tersingkat dalam sejarah negara, manakala impian Khairy Jamaluddin menjadi perdana menteri hancur berkecai apabila tersungkur di Sungai Buloh.
Pejuang
Pengerusi Dr Mahathir Mohamad kalah teruk di tangan calon PN yang mendapat majoriti 13,518 undi sehingga hilang wang deposit apabila hanya meraih 4,566 undi.
Anaknya, Mukhriz, serta calon Gerakan Tanah Air lain turut kalah teruk, menimbulkan persoalan sama ada Pejuang dan GTA akan terus bertahan sebagai entiti politik selepas PRU15.
Pengkhianat PKR
Antara “Penggerak Langkah Sheraton” yang dibenam pada PRU15 adalah Mohamed Azmin Ali di Gombak yang kalah kepada Menteri Besar Selangor Amirudin Shari, dan juga Zuraida Kamaruddin yang bertanding atas tiket Parti Bangsa Malaysia.
Nampaknya pengundi tidak dapat memaafkan pengkhianatan kedua-dua mereka.
Dalam beberapa hari akan datang, negara akan menyaksikan kesibukan pakatan dan parti politik berunding untuk menentukan pihak mana yang mentadbir Malaysia, dan pengundi selepas menjalankan tanggungjawab akan menanti penuh debar. – 20 November, 2022.
Sumber –
https://www.themalaysianinsight.com/bahasa/s/412775

3

1

vote
Article Rating
Kongsikan artikel ini


MAHIADDIN PATUT MALU MENONJOLKAN DIRI MAHU JADI PERDANA MENTERI SEKALI LAGI

Walaupun PN hanya menang 73 kerusi Parlimen berbanding PH yang mendapat 82 kerusi, tetapi nampaknya yang paling awal menonjolkan diri untuk menjadi Perdana Menteri ialah Mahiaddin Md Yasin.
Realitinya bukan saja PN sekadar mendapat tempat kedua daripada segi bilangan Ahli Parlimen, malah dalam PN juga, jumlah kerusi Parlimen Bersatu yang menang juga berada di kedudukan kedua berbanding Pas yang memperolehi jumlah lebih tinggi.
Makna kata, selain PN berada di tempat kedua di belakang PH dalam persaingan liga PRU15, di peringkat dalaman PN pun Bersatu berada di tempat kedua juga di belakang Pas.
Kalau pun Mahiaddin tak rasa malu kepada Anwar Ibrahim selaku Pengerusi PH yang berada di tempat pertama lantaran lebih dulu menonjol-nonjolkan untuk jadi Perdana Menteri, beliau patut ada sedikit malu kepada Presiden Pas, Hadi Awang yang partinya menang paling banyak kerusi itu.
Manalah tahu, entah-entah Hadi pun teringin juga nak menginap di Seri Perdana.
Sikap gelojoh dan kalut Mahiaddin untuk jadi Perdana Menteri, di samping mengalahkan Anwar yang nampak tenang dan relaks, malah macam gelojoh orang bujang yang tak sabar berbini.
Keghairahan dan kegelojohan Mahiaddin menonjol-nonjolkan dirinya mahu menjadi Perdana Menteri ini sebenarnya amat menjengkelkan rakyat Malaysia.
Beliau tidak sepatutnya bersikap terlalu gelojoh dan kalut untuk jadi Perdana Menteri kerana ada orang lain yang lebih berhak daripadanya.
Lebih menjengkelkan, di sebalik kegelojohan itu, rekod buruk beliau sebagai Perdana Menteri selama 17 bulan sebelum ini masih menjadi igauan ngeri bagi rakyat negara ini.
Dalam hal ini, semacam Mahiaddin masih tidak sedar diri dan kegagalannya itu langsung tidak menginsafkan dirinya.
Tanpa sebarang rekod kejayaan, negara menjadi suram dan Parlimen didaruratkan, kecuali berjaya mencatat rekod sebagai Perdana Menteri paling banyak mengadakan perutusan khas melalui televisyen, perkara itu sepatutnya membuatkan Mahiaddin malu untuk menawarkan diri jadi Perdana Menteri sekali lagi.
Sepanjang memegang jawatan Perdana Menteri juga Mahiaddin langsung tidak mesra media dan takut berdepan soal jawab wartawan di sebalik kekerapannya muncul melalui perutusan khas itu.
Hanya setelah dijatuhkan dan memegang jawatan Pengerusi Majlis Pemulihan Negara, barulah beliau berubah sikit jadi mesra media dan selalu pula mengadakan sidang akhbar terbuka.
Ehhh…semua itu sudah terlewatlah!!
Berdasarkan hakikat itu, jika kembali jadi Perdana Menteri, ada kemungkinan Mahiaddin jadi tertutup semula selepas ini, terutama kepada pihak media.
Yang nyata, dengan rekod kegagalannya itu, tiada jaminan beliau mampu mentadbir negara dengan lebih baik dan membawa Malaysia keluar daripada pelbagai kemelut yang melanda ketika ini.
Bahkan, Malaysia mungkin berdepan mala petaka lebih buruk yang tak terjangka.
– ShahbudinHusin 21/11/2022.

4.4

8

votes
Article Rating
Kongsikan artikel ini


TANGGUH DULU DESAK ZAHID HAMIDI LETAK JAWATAN

Berikutan prestasi buruk UMNO dan BN pada PRU15 ini, dari segi prinsipnya, Ahmad Zahid Hamidi memang ada kewajaran untuk dipaksa meletakkan jawatan sebagai Presiden UMNO dan Pengerusi BN.
Dengan itu, tidak sukar memahami suara-suara yang muncul mendesak beliau meletakkan jawatan itu.
Bahkan suatu tindakan terpuji jika Zahid Hamidi sendiri sedia meletakkan jawatan sebelum datangnya desakan.
Lebih terpuji jika bukan saja Zahid Hamidi yang sanggup meletak jawatan, malah semua pimpinan Top 5 UMNO juga sedia berbuat demikian.
Ini kerana dalam banyak keputusan parti berkaitan PRU15 lalu, ia diputuskan secara bersama oleh Top 5 UMNO.
Maka, jangan diletakkan beban kepada bahu Zahid Hamidi seorang saja, manakala yang lain-lain seolah-olah suci bersih dan tiada dosa.
Semua harus dan wajib mengambil tanggungjawab secara bersama kalau prinsip kebertanggungjawaban itu mahu dijadikan pegangan perjuangan.
Dalam pada itu, walaupun proses PRU15 sudah selesai dan keputusannya telah diketahui, tetapi kerajaan masih belum terbentuk lagi.
Malah, dalam proses untuk membentuk kerajaan sekarang ini, kedudukan BN adalah penentunya.
Ke mana sokongan BN pergi, mereka itulah yang berjaya menubuhkan kerajaan.
Untuk itu, sementara mahukan Zahid Hamidi meletakkan jawatan adalah menepati prinsip kebertanggungjawapan, memaksa dan menekannya meletak jawatan dalam keadaan sekarang ini adalah juga suatu tindakan yang sangat tidak bertanggungjawab.
Zahid Hamidi harus diberi ruang menyelesaikan pembentukan kerajaan terlebih dahulu sebagai proses untuk meletakkan UMNO dan BN kembali ke landasan yang betul untuk perjalanan perjuangan nemulihkan masa depannya, terutama untuk bangkit semula dalam PRU lima tahun akan datang.
Lebih-lebih lagi, Ahli Parlimen BN telah menandatangani akujanji memberi mandat kepada beliau untuk menentukan apa-apa gabungan untuk membentuk kerajaan.
Jika beliau meletakkan jawatan sekarang, ia bukan saja menyebabkan UMNO dan BN tidak menentu, malah masa negara juga bakal celaru kerana proses menubuhkan kerajaan baharu mungkin terbantut lagi.
Mahu tidak mahu, sebagai Presiden UMNO dan Pengerusi BN, Zahid Hamidi tentu sedar tentang tanggungjawab moralnya untuk memulihkan semula parti berikutan kekalahan PRU15 ini.
Beri peluang dan sokongan kepadanya untuk sedikit masa lagi bagi tujuan itu dan tangguhkan dulu tindakan memaksanya meletakkan jawatan buat masa ini.
Dalam keadaan parti baru ditimpa kekalahan seperti sekarang, menjatuhkan pemimpin secara tergesa-gesa bukanlah jalan penyelesaian terbaik, bahkan mungkin memburukkan lagi keadaan.
Pimpinan baru untuk menggantikannya belum tentu lebih baik daripada beliau untuk membawa UMNO memilih gabungan yang harus dipilih sebagai kerajaan serta mampu memberi manfaat jangka panjang.
Lagi pula, sebagaimana semua sedia maklum, pemilihan UMNO telah ditetapkan untuk diadakan dalam tempoh enam bulan selepas PRU dilangsungkan.
Jadi, sabarlah sikit….
Kalau Zahid Hamidi misalnya tak mahu meletakkan jawatan juga atau ingin mempertahankan lagi jawatannya, lawan dan jatuhkanlah beliau dalam pemilihan UMNO nanti.
Lebih harmoni jika Zahid Hamidi dilawan dan dijatuhkan dalam pemilihan UMNO yang hanya tidak berapa lama lagi tempoh masanya daripada sekarang berbanding menekan dan memaksanya meletak jawatan.
Untuk sementara waktu sebelum pemilihan tiba, semua pihak – yang kalah, yang menang, yang ada jawatan dan tidak berjawatan – harus sama-sama bermuhasabah dengan jujur, bukan sibuk menyalahkan satu pihak saja.
– ShahbudinHusin 21/11/2022.

2.2

6

votes
Article Rating
Kongsikan artikel ini


AHLI PARLIMEN BN JANGAN ‘KORNER’ PULAK DI DEPAN AGONG ESOK?

Berikutan masih tiada ketentuan berhubung siapa yang memiliki majoriti untuk dilantik sebagai Perdana Menteri, Yang Dipertuan Agong telah menitahkan 30 Ahli Parlimen BN mengadap baginda pagi esok di Istana Negara.
Titah tersebut dikeluarkan selepas baginda memanggil mengadap Anwar Ibrahim dan Mahiaddin Md Yasin petang tadi.
Dalam majlis mengadap yang bermula jam 10.30 pagi esok, Agong akan berjumpa 30 Ahli Parlimen BN secara seorang demi seorang.
Ia bagi Agong mengetahui siapa yang paling berkemungkinan mendapat kepercayaan majoriti Ahli Parlimen mengikut Perkara 43(2)(a) Perlembagaan Persekutuan.
Dalam hal ini, perlu disebut bahawa Dewan Tertinggi BN yang bermesyuarat pagi tadi telah membuat ketetapan bahawa tiada Ahli Parlimen gabungan itu yang menyokong Pengerusi Perikatan Nasional (PN) Mahiaddin Md Yasin sebagai Perdana Menteri.
Bagaimanapun, Dewan Tertinggi BN dalam kenyataan media yang dikeluarkan setiausahanya, Zambry Abd Kadir berkata, gabungan itu bersedia berbincang dengan pihak lain untuk membentuk kerajaan.
Berikut adalah kenyatan media Zambry itu:
KENYATAAN MEDIA
Dewan Tertinggi Barisan Nasional yang bermesyuarat hari ini telah memutuskan perkara-perkara berikut:
1. Tiada mana-mana Ahli Parlimen Barisan Nasional yang telah memberikan sokongan terhadap pencalonan Tan Sri Muhyiddin Yassin sebagai Perdana Menteri Ke-10, dan pemakluman mengenai perkara ini telah dibuat kepada Ke Bawah Duli Yang Maha Mulia Seri Paduka Baginda Yang di-Pertuan Agong.
2. Dewan Tertinggi juga mengambil pendirian terbuka untuk berbincang dengan pihak-pihak yang berkenaan, bagi memastikan sebuah kerajaan dapat dibentuk demi kepentingan negara dan kesejahteraan rakyat.
3. Sehubungan itu, Barisan Nasional meminta semua pihak yang berkaitan agar bertenang (cooling-off period) ketika mendepani situasi politik negara
Dengan pendirian dan keputusan yang dicapai, kedudukan Barisan Nasional adalah kekal seperti sekarang.
Sekian, terima kasih.
BARISAN NASIONAL, DAHULUKAN RAKYAT
DR ZAMBRY ABD KADIR
22hb November 2022
KM/15/2022
Yang jelas dalam kenyataan media itu, penegasannya ialah tiada Ahli Parlimen BN memberi sokongan kepada Mahiaddin dan pemakluman mengenainya telah pun dihantar kepada Istana Negara.
Jadi, dalam majlis mengadap seorang demi seorang di depan Agong pagi esok, jangan ada yang korner pulak?
Jangan lupa, keputusan yang sudah dibuat ialah tidak sokong Mahiaddin dan pemakluman mengenainya telah pun dihantar ke Istana Negara.
Yang ditetapkan tidak diberi sokongan hanya Mahiaddin dan ini bererti Ahli-Ahli Parlimen BN masih terbuka untuk memberi sokongan kepada Anwar.
Tapi untuk sokong Mahiaddin, ia sebenarnya sudah tertutup.
Sekali lagi diingatkan – jangan cuba-cuba nak korner, rakyat sedang memerhati. –
ShahbudinHusin 22/11/2022.

4.1

7

votes
Article Rating
Kongsikan artikel ini


MEMBENTUK KERAJAAN BERSAMA PH TIDAK MENGGELAPKAN MASA DEPAN UMNO, HANYA MASA DEPAN ANNUAR MUSA YANG MUNGKIN GELAP

Apa yang berlaku dalam UMNO sekarang ialah urusan untuk membentuk kerajaan selepas berakhirnya PRU15, Sabtu lalu.
Walaupun BN hanya mendapat 30 kerusi Parlimen, mereka sepatutnya berbangga kerana dipelawa oleh PH yang memenangi 82 kerusi Parlimen untuk bersama-sama membentuk sebuah kerajaan perpaduan.
Berbeza dengan PN yang mendapat 73 kerusi Parlimen, mereka tidak datang kepada BN untuk membentuk kerajaan, sebaliknya pergi ke GPS di Sarawak terlebih dahulu.
Hanya melalui kenyataan GPS oleh Abang Johari, mereka menyebut kesediaan membentuk kerajaan bersama PN, BN dan juga GRS di Sabah.
Realitinya, baik PN ataupun GPS, mereka tidak pernah berhubung secara terus dengan BN.
Dalam hal ini, selain PH secara rasmi mengajak BN untuk membentuk kerajaan, Anwar Ibrahim juga sedia datang ke Seri Pacifik, bersebelahan WTC untuk bertemu dengan pemimpin-pemimpin UMNO dan BN.
Ini menunjukkan keikhlasan yang tinggi telah ditunjukkan oleh Anwar kepada UMNO dan BN.
Lebih daripada itu, PH juga dengan jiwa besar telah memberi laluan serta sokongan kepada BN untuk mengetuai kerajaan negeri di Perak di mana Saarani Mohamad telah pun mengangkat sumpah sebagai Menteri Besar, petang semalam.
Sama seperti di Pusat, kedudukan kerajaan negeri Perak adalah tergantung dan tiada parti yang boleh menubuhkan kerajaan secara sendirian.
Satu lagi negeri yang tergantung kedudukannya ialah Pahang dan jika tiada aral melintang, BN juga akan mengetuai kerajaan negeri dan Wan Rosdy Wan Ismail bakal dilantik semula sebagai Menteri Besar dengan sokongan serta laluan oleh PH.
Bererti, UMNO Perak dan Pahang sudah ada masa depan, meskipun di peringkat Pusat masih tiada ketentuan.
Oleh kerana PH mendapat jumlah kerusi paling tinggi, Anwar adalah paling layak untuk mengangkat sumpah sebagai Perdana Menteri, baik sama ada melalui kerajaan minoriti atau dengan mencukupkan bilangan sekurang-kurangnya 112 Ahli Parlimen.
Tetapi, kesediaan Anwar dan PH mengajak BN untuk membentuk kerajaan haruslah dilihat sebagai suatu penghormatan yang besar.
Urusan membentuk kerajaan ini, sepatutnya hanya terhad kepada Ahli-Ahli Parlimen BN dan pimpinan tertinggi UMNO serta BN saja dalam membuat keputusan.
Mereka yang lain – yang tiada jawatan dalam hieraki, yang kalah, yang tidak bertanding dan yang digugurkan sebagai calon – tidak harus turut sibuk mengeluarkan kenyataan atau mengadakan sidang akhbar.
Sekadar berjawatan dalam UMNO bahagian, bukan dalam bidang kuasa yang selayaknya untuk mencampuri urusan pembentukan kerajaan ini, apa lagi jika kenyataan itu berbaur hasutan dan cubaan mengelirukan ahli-ahli bawahan.
Duduk diam-diam sudahlah dan beri ruang kepada Zahid Hamidi serta pimpinan tertinggi UMNO dan BN menguruskan hal ini demi manfaat UMNO secara keseluruhannya.
Namun, apa yang harus difikirkan, peluang berada dalam kerajaan bersama PH adalah kesempatan terbaik untuk UMNO membina kekuatan bagi tujuan bangkit semula dalam tempoh lima tahun akan datang.
Ini kerana UMNO tidak bersaing dengan parti-parti dalam PH dari segi pembahagian kerusi, tidak seperti dalam PN di mana UMNO saling berebut kerusi dengan Bersatu dan juga Pas.
PH dan parti-parti di dalamnya turut tidak pernah berniat mahu menguburkan UMNO sebagaimana Pas dan Bersatu berniat begitu.
Saling bekerjasama dan bantu membantu antara PH dan BN adalah resepi terbaik, bukan saja untuk menjadikan negara ini kekal sederhana dan terhindar daripada anasir pelampau serta ektremisne, malah memberi ruang seluasnya untuk UMNO bangkit semula dalam PRU16 akan datang.
Oleh itu, bergabung membentuk kerajaan bersama PH tidak menggelapkan masa depan UMNO sebenarnya, yang mungkin gelap hanyalah masa depan Annuar Musa saja
. – ShahbudinHusin 22/11/2022.

4

11

votes
Article Rating
Kongsikan artikel ini


MAHIADDIN DERHAKA LAGI…

Sebagai jalan tengah untuk menyelesaikan kemelut Parlimen tergantung, Yang Dipertuan Agong telah mencadangkan agar ditubuhkan sebuah kerajaan perpaduan.
Titah penubuhan kerajaan perpaduan itu dititahkan baginda kepada Anwar Ibrahim dan Mahiaddin Md Yasin ketika kedua-duanya dititahkan mengadap baginda di Istana Negara, petang semalam.
Bagaimanapun, Mahiaddin dengan tegas telah menolak titah cadangan Agong itu.
“Kami telah bincang sejak awal. Tak akan kerjasama dengan PH. Apa tujuan sekali pun, tak setuju.
“Jadi saya diminta tandatangani surat – saya tanda ‘tak setuju’ untuk kerajaan perpaduan,” katanya pada sidang media di kediamannya.
Wahhh…sombong dan berlagaknya Mahiaddin?
Bagaimana beliau boleh begitu sombong menolak titah cadangan baik daripada Agong itu yang sebenarnya adalah untuk kebaikan negara dan kerajaan baharu dapat dibentuk dengan segera?
Tidakkah tindakan beliau itu sebenarnya suatu sikap derhaka kepada Agong?
Mahiaddin memberi alasan penolakannya itu kerana berasakan beliau lebih layak diangkat sebagai Perdana Menteri berikutan mendakwa sudah memiliki akuan bersumpah 115 Ahli Parlimen yang menyokongnya.
Sambil menunjukkan surat yang membuktikan perkara itu, namun katanya, beliau diberitahu oleh Istana Negara sokongan yang dimilikinya masih tidak mencukupi.
Dalam hal ini, Mahiaddin nampaknya tidak cukup peka, bermaklumat serta mengikuti perkembangan semasa kerana Dewan Tertinggi BN sudah pun membuat ketetapan pagi semalam bahawa tiada Ahli Parlimen mereka memberi sokongan kepadanya sebagai Perdana Menteri.
Ini bermakna, jika ada Ahli Parlimen BN telah menandatangani akuan bersumpah menyokongnya, ia sudah tidak terpakai lagi.
Selain itu, GPS turut berubah kepada berkecuali dengan menyerahkan soal perlantikan Perdana Menteri kepada Agong untuk menentukannya.
Pejabat Premier Sarawak dalam kenyataannya berkata, ia susulan kemelut politik yang berlaku di Semenanjung Malaysia ketika ini.
“Memandangkan kepada kemelut politik di Semenanjung Malaysia, GPS berpendirian bahawa mandat rakyat hendakhlah dihormati
“Oleh itu, GPS menyerahkan kepada kebijaksanaan Duli Yang Maha Mulia Yang di-Pertuan Agong mengikut kuasa yang diperuntukan kepada Baginda dalam Perlembagaan Malaysia untuk melantik Perdana Menteri yang akan mengetuai kerajaan yang kukuh untuk mentadbir negara,” kata kenyataan itu.
Jadi, kedudukan beliau yang masih tidak cukup majoriti sebagaimana dimaklumkan Agong itu adalah betul serta benar kerana sokongan sebilangan Ahli Parlimen BN dan GPS sudah tidak terpakai dan sebab itulah, sebagai jalan tengah, baginda mencadangkan penubuhan sebuah kerajaan perpaduan.
Dengan menolak titah Agong itu, ia bukan saja menunjukkan penderhakaan beliau kepada titah Agong untuk kepentingan negara, malah sikap derhaka ini bukan pertama kali dilakukan oleh Mahiaddin.
Ketika memegang jawatan Perdana Menteri sebelum ini, berikutan banyak isu berbangkit dalam negara tidak terurus dan tidak telus susulan pandemik Covid19, Agong telah menitahkan agar Parlimen dibenarkan bersidang dengan secepat mungkin.
Malangnya, Mahiaddin tidak mematuhi titah baginda itu dan terus melengah-lengahkan pembukaan Parlimen.
Kini, sekali lagi beliau menunjukkan sikap sombong dan penderhakaan kepada Agong.
Hampir tidak pernah ada mana-mana rakyat biasa pernah derhaka sampai dua kali kepada Raja, tetapi Mahiaddin nampaknya mencatat rekod cemerlang dalam hal ini.
Bersama pelbagai deretan kegagalan sebelum ini yang tidak perlu dihuraikan lagi sehingga dijatuhkan sebagai Perdana Menteri, sikap sombong dan derhaka yang bukan sekali dilakukannya itu, dengan sendirinya menunjukkan beliau tidak layak sama sekali untuk kembali sebagai Perdana Menteri.
Perlakuan yang ditunjukkannya, selain memalukan rakyat dan negara, malah dengan sendirinya turut memberi malu kepada PN juga jika terus mahu mengekalkannya sebagai calon Perdana Menteri.
– ShahbudinHusin 23/11/2022.

3.8

17

votes
Article Rating
Kongsikan artikel ini


PERTEMUAN MAHIADDIN DENGAN BN DI ST REGIS TINDAKAN CUBA PERMAINKAN TITAH AGONG

Selepas tengahari tadi, Presiden UMNO, Ahmad Zahid Hamidi memaklumkan berkenaan titah Yang Dipertuan Agong agar 30 Ahli Parlimen BN menyertai pembentukan kerajaan perpaduan.
Titah itu disampaikan ketika Ahmad Zahid mengadap baginda bersama Timbalan Presiden UMNO, Mohamad Hasan dan Setiausaha Agung BN, Zambry Abdul Kadir pagi tadi.
Susulan titah Agong tersebut, Ahmad Zahid berkata, ia akan dibincangkan oleh Majlis Kerja Tertinggi (MKT) UMNO dan kemudiannya Dewan Tertinggi BN pada malam ini.
Penyampaian titah agar menyertai kerajaan perpaduan kepada BN itu adalah berikutan tindakan Pengerusi PN, Mahiaddin Md Yasin yang dengan sombong menolak titah yang sama petang semalam.
Mahiaddin enggan menyertai kerajaan perpaduan sebagaimana dititahkan Agong kerana beranggapan beliau telah mempunyai majoriti yang mencukupi untuk membentuk kerajaan.
Berbeza dengan Mahiaddin, Anwar Ibrahim yang turut dipanggil mengadap ke Istana Negara petang semalam, lebih bersifat terbuka dan bersedia dengan titah cadangan kerajaan perpaduan itu demi kebaikan negara dan agar kemelut pembentukan kerajaan dapat segera diakhiri.
Berdasarkan logik, sekiranya BN bersetuju menyertai kerajaan perpaduan itu, ia dengan sendirinya bermakna sebuah kerajaan baharu sudah boleh ditubuhkan.
Ini kerana PH yang mempunyai 82 Ahli Parlimen jika bersama dengan BN yang mempunyai 30 Ahli Parlimen, jumlahnya sudah mencukupi untuk membentuk kerajaan baharu.
Itu belum dikira lagi dengan Warisan yang mempunyai tiga Ahli Parlimen yang pada petang semalam turut mengumumkan sokongan kepada PH.
Agong bagaimanapun ingin membawa isu pembentukan kerajaan perpaduan itu kepada Mesyuarat Majlis Raja-Raja pagi esok terlebih dahulu sebelum memuktamadkannya.
Dengan perkembangam tersebut, kemelut pembentukan kerajaan baharu sudah boleh dikira selesai dan hanya menunggu masa saja majlis angkat sumpah Perdana Menteri akan dijalankann- mungkin petang esok atau pagi Jumaat.
Bagaimanapun, secara tiba-tiba timbul pula isu pertemuan antara PN dan BN di sebuah hotel petang ini.
Untuk apa lagi PN mahu bertemu BN, sedangkan Mahiaddin telah dengan sombong serta derhaka menolak titah Agong berkenaan kerajaan perpaduan semalam?
Kenapa hanya setelah Agong menitahkan agar BN bersama-sama membentuk kerajaan perpaduan, barulah pimpinan Mahiaddin mahu berjumpa dengan pemimpin-pemimpin BN?
Apakah kini Mahiaddin dan PN mahu mencantas titah Agong yang mahu kerajaan perpaduan diwujudkan?
Semalam derhaka menolak titah Agong berkenaan kerajaan perpaduan, apakah sekarang Mahiaddin mahu derhaka sekali lagi dengan cuba mencantas pula titah Agong kepada BN itu?
Kepada pemimpin-pemimpin BN yang hadir dalam perjumpaan dengan PN itu, apa lagi yang mereka mahukan?
Walaupun dikatakan BN menghadiri pertemuan dengan Mahiaddin dan pemimpin-pemimpin PN petang tadi untuk mendengar tawaran balas daripada PN, ia sebenarnya tidak perlu lagi.
BN seharusnya menumpukan kepada mesyuarat malam ini untuk membincangkan isu kerajaan perpaduan dengan PH sebagaimana yang telah dititahkan oleh Agong itu.
Mahiaddin jelas tidak ikhlas kerana hanya ingin bertemu BN setelah Agong menitahkan mereka menyertai kerajaan perpaduan pagi tadi.
Lagi pula, masih mahukah BN berketuakan Mahiaddin yang gagal dengan teruk selama 17 mengetuai kerajaan sebelum ini?
Kepada BN dan PN, jika hasil pertemuan petang ini nanti menyebabkan titah Agong berkenaan kerajaan perpaduan dicantas, ini bermakna kedua-dua gabungan itu telah bersikap biadap dan kurang ajar terhadap baginda selaku ketua negara.
Apabila Agong bertitah, tambahan lagi setelah baginda memanggil Mesyuarat Majlis Raja-Raja pagi esok, ia sewajibnya mesti dilaksana dengan sedaya upaya, bukan digagalkan yang memperlihatkan seolah-olah sesuatu titah itu boleh dipermainkan dengan sesuka hati oleh pemimpin yang nafsunya tak bertepi.
Apa punya perangailah mereka ini, sudahlah titah Agong nak dipermainkan, kemudian Majlis Raja-Raja pun nak dipermainkan juga.
– ShahbudinHusin 23/11/2022.

4.4

9

votes
Article Rating
Kongsikan artikel ini


ANWAR SAH PM10 MALAYSIA

Pengerusi PH dan Presiden PKR, Anwar Ibrahim akhirnya sah dilantik sebagai Perdana Menteri ke-10 bagi Malaysia.
Beliau akan mengangkat sumpah jawatan di Istana Negara, pukul 5.00 petang ini.
Pengumuman perlantikan Anwar sebagai Perdana Menteri diumumkan melalui kenyataan media oleh Istana Negara, sebentar tadi.
Di bawah adalah kenyataan media Istana Negara itu:-
Yang nyata, dengan terlantiknya Anwar sebagai Perdana Menteri ini, seluruh negara begitu gembira menyambutnya.
Di merata-rata – alam nyata dan alam maya – gambaran kegembiran itu terlihat begitu luar biasa sekali.
Moga-moga negara terus cemerlang selepas ini.
– ShahbudinHusin 24/11/2022.

4.6

9

votes
Article Rating
Kongsikan artikel ini


UMNO TERIMA PH, TOLAK PN – ANWAR HAMPIR PASTI PM10 MALAYSIA

Mesyuarat MT UMNO malam tadi akhirnya memutuskan untuk bersama dengan PH untuk membentuk sebuah perpaduan.
Dalam waktu yang sama, ini bererti UMNO menolak untuk bersama dengan PN yang tiba-tiba juga mahu membentuk kerajaan perpaduan, walaupun Mahiaddin Md Yasin dengan sombongnya menolak idea kerajaan perpaduan sebelum ini.
Dengan keputusan MT UMNO itu, pembentukan kerajaan perpaduan sebagaimana yang dititahkan oleh Yang Dipertuan Agong hanya selangkah saja lagi daripada menjadi kenyataan.
Mahiaddin bagaimanapun menolak titah kerajaan perpaduan oleh Agong itu, manakala Anwar Ibrahim bagi pihak PH dengan lapang dada dan tangan terbuka menjunjung kasih titah tersebut.
Berikut adalah keputusan mesyuarat MT UMNO malam tadi:-
KENYATAAN MEDIA
Mesyuarat Khas Majlis Kerja Tertinggi (MKT) UMNO pada 23 November 2022 bersamaan 28 Rabiul Akhir 1444H yang dipengerusikan oleh YB Dato’ Seri Dr Ahmad Zahid bin Hamidi, Presiden UMNO telah membuat beberapa ketetapan seperti berikut:-
1. MKT mengambil maklum dan memperhalusi segala butiran kedua-dua perbincangan yang telah dijalankan oleh Jawatankuasa Perundingan Barisan Nasional (BN) dengan Pakatan Harapan (PH) dan Perikatan Nasional (PN).
2. MKT secara sebulat suara memutuskan untuk menyokong dan menjunjung titah Ke Bawah Duli Yang Maha Mulia Seri Paduka Baginda Yang di-Pertuan Agong supaya Barisan Nasional menyokong dan mengambil bahagian dalam Kerajaan Perpaduan yang bukan diterajui oleh Perikatan Nasional bagi memastikan sebuah Kerajaan yang stabil dan makmur dapat dibentuk.
3. MKT juga bersetuju semua wakil-wakil parti yang memenangi kerusi Parlimen pada Pilihan Raya Umum Ke-15, mematuhi dan menerima sebarang bentuk Kerajaan Perpaduan atau lain-lain bentuk Kerajaan yang bakal dimasyhurkan oleh Seri Paduka Baginda Yang di-Pertuan Agong.
4. MKT memperkukuhkan sokongan terhadap YB Dato’ Seri Dr Ahmad Zahid Hamidi, Presiden UMNO, untuk terus kekal menerajui sebagai Pengerusi Barisan Nasional dan sebulat suara menyokong beliau sebagai Presiden UMNO Malaysia.
5. Dimaklumkan juga bahawa Perhimpunan Agung UMNO untuk tahun 2022 ini ialah pada 21-24 Disember 2022.
DATUK SERI AHMAD BIN MASLAN
SETIAUSAHA AGUNG UMNO
24 November 2022
Keputusan MT UMNO malam tadi bukan saja selaras dengan titah Agong, malah dengan sendirinya menjadikan kerajaan perpaduan PH + BN sudah cukup majoriti untuk membentuk kerajaan.
Dalam hal ini, hampir pasti Anwar adalah bakal Perdana Menteri ke-10 bagi Malaysia.
Pada pagi ini, Majlis Raja-Raja Melayu akan bermesyuarat dan dipercayai menerima pembentukan kerajaan perpaduan itu.
Seterusnya sama ada petang ini atau pagi esok, Anwar dijangka akan mengangkat sumpah sebagai Perdana Menteri di Istana Negara.
Pembentukan kerajaan perpaduan yang ditunjangi PH dan BN ini adalah kerajaan yang mencakupi penyertaan semua kaum dan benar-benar menggambarkan wajah Malaysia yang sebenar.
Rakyat Malaysia dengan ini boleh berbangga dan melangkah gagah bersama kerajaan ini untuk membina masa depan secara bersama, kecuali kelompok ektremisme dan pelampau dengan kegemaran memainkan sentimen kaum dan agama yang terlampau yang akan terus meroyan tak tentu hala selepas ini.
Namun, bersama GPS dan GRS yang djangka turut menyertai kerajaan perpaduan selepas ini, wajah sebenar Malaysia akan lebih menyerlah dan mengukuh lagi.
Harus kita sedar, era mendatang adalah era kepelbagaian dan kemajmukan dengan prinsip menerima semua manusia tanpa mengira kaum dan agama sebagai rakan untuk membina negara, asal saja saling sedia berkongsi, memberi dan menerima.
Politik perkauman dan agama yang sempit dengan suka bermusuh dan menggelar yang buruk-buruk kepada mereka yang tidak sebulu mesti segera dicampakkan ke dalam tong sampah.
Memang ada cabaran besar di hadapan, tapi dengan sokongan majoriti kita semua, PH dan BN diyakini mampu mendepani segala cabaran untuk memastikan negara terus cemerlang lagi. –
ShahbudinHusin 24/11/2022.

5

5

votes
Article Rating
Kongsikan artikel ini


BERANIKAH MAHIADDIN LETAK JAWATAN JIKA ANWAR GAGAL DITUMBANGKAN 19 DISEMBER NANTI?

Tidak seperti Mahiaddin Md Yasin yang bertindak menggantung Parlimen melalui perisytiharan darurat untuk mengelak keabsahannya diuji, Anwar Ibrahim sebaik dilantik sebagai Perdana Menteri, tidak menunggu lama untuk menunjukkan kejantanannya dalam hal tersebut.
Menyahut cabaran Mahiaddin yang sedang lara, kecewa dan mungkin meleleh air liur kerana gagal menuruti jejak Tun Mahathir Mohamad untuk menjadi Perdana Menteri buat kali kedua, Anwar menegaskan, keabsahannya akan segera ditentukan apabila Parlimen mula bersidang pada 19 Disember depan.
Menurut beliau, undi percaya terhadapnya adalah agenda terawal sidang Parlimen akan datang yang mana usul berkenaan akan dibawa oleh pihak kerajaan sendiri.
Sebelum Anwar mengangkat sumpah di Istana Negara semalam, Mahiaddin tampil mengadakan sidang media mempertikaikan keabsahan Pengerusi PH itu sebagai Perdana Menteri.
Beliau seterusnya mencabar Anwar untuk mengemukakan jumlah sokongan yang dimilikinya bagi membuktikan kesahihan perlantikannya itu.
Mahiaddin sebaliknya yakin beliau telah mendapat majoriti yang mencukupi untuk menjadi Perdana Menteri dengan mendakwa mendapat sokongan 115 Ahli Parlimen.
“Demi keyakinan rakyat akan keabsahsan Anwar sebagai Perdana Menteri, adalah wajar beliau membuktikan dirinya mempunyai sokongan majoriti ahli-ahli Dewan Rakyat,” tambah Pengerusi PN itu lagi.
Dalam hal ini, walaupun Mahiaddin telah menghantar sejumlah SD yang didakwa mencukupi untuknya dilantik sebagai Perdana Menteri kepada Istana Negara, tetapi barangkali beliau terlupa bahawa telah berlaku beberapa perubahan selepas itu.
Pertama, 10 Ahli Parlimen BN yang sebelum itu menandatangani SD menyokong beliau telah menarik balik sokongan mereka itu.
BN seterusnya membuat keputusan berkecuali dan ingin kekal sebagai pembangkang saja.
Tetapi setelah titah Agong agar dibentuk kerajaan perpaduan yang Mahiaddin sendiri menolaknya, MT UMNO secara sebulat suara memutuskan mereka bersedia menyertai kerajaan perpaduan yang bukan diterajui PN.
Tak fahamkah Mahiaddin dengan ayat pendirian UMNO sedia menyertai kerajaan perpaduan yang bukan diterajui PN itu?
Kalau tak faham, biar saya fahamkan – oleh kerana hanya ada dua gabungan yang mendapat kerusi terbesar iaitu PH dan PN, maka sudah tentulah salah satu antara keduanya itu yang layak menerajui kerajaan perpaduan sebagainana dititahkan Agong.
Apabila UMNO memutuskan sedia bersama dengan kerajaan perpaduan yang bukan diterajui PN, pastilah ia bermaksud BN memilih PH.
Faham ke tidak lagi Mahiaddin?
Kedua, GPS di Sarawak turut mengubah pendirian dengan menyerahkan kepada kebijaksanaan Agong menentukan siapa yang layak dilantik sebagai Perdana Menteri setelah mereka mendapat bantahan daripada sebahagian penyokongnya sendiri yang bimbang dengan pengaruh ekstremisme Pas yang kini lebih besar dalam PN.
Jadi, celah mana yang Mahiaddin mendakwa beliau masih mempunyai sokongan majoriti?
Apa pun, keberanian Anwar menguji keabsahannya pada 19 Disember ini iaitu tidak sampai sebulan selepas mengangkat sumpah sebagai Perdana Menteri memang suatu tindakan berani dan amat terpuji.
Bermakna beliau sedia mempertaruhkan jawatannya dan berisiko kehilangan jawatan Perdana Menteri jika gagal dalam undi percaya itu.
Tetapi, bagi Mahiaddin yang sekadar berani mencabar itu, apa pertaruhan yang mahu diletakkannya?
Jika Anwar berani mempertaruhkan jawatan Perdana Menterinya, beranikah Mahiaddin meletak jawatan sebagai Pengerusi PN dan Presiden Bersatu jika Anwar tidak tumbang pada 19 Disember nanti?
– ShahbudinHusin 25/11/2022.

4.6

7

votes
Article Rating
Kongsikan artikel ini


‘FENOMENA ANWAR’ MELANDA NEGARA

Sejak Anwar Ibrahim dilantik sebagai Perdana Menteri semalam, keterujaan rakyat terhadap beliau dilihat amat luar biasa sekali.
Bukan saja sidang medianya penuh sesak dengan pengamal media dalam dan luar negara, ke mana saja beliau pergi turut mendapat sambutan yang tidak terjangka.
Berpusu-pusu rakyat ingin mengambil gambar, merakam video, menatap wajah dan bersalam dengannya.
Negara seolah-olah dilanda “Fenomena Anwar” yang tidak pernah dilihat berlaku kepada mana-mana Perdana Menteri yang lain sebelum ini.
Gambar dan video yang disertakan di bawah ini adalah saksi yang merakam fenomena tersebut. –
ShahbudinHusin 25/11/2022.
https://shahbudindotcom.net/wp-content/uploads/2022/11/3e93e95c-0e69-4efb-bb08-915b29dccdbc.mp4
https://shahbudindotcom.net/wp-content/uploads/2022/11/64ca2194-e720-4606-b61f-51c7acb0fb71.mp4
https://shahbudindotcom.net/wp-content/uploads/2022/11/a9656ee4-0bb4-474c-9f6b-b0d38bd3a931.mp4
https://shahbudindotcom.net/wp-content/uploads/2022/11/08ba2484-01b3-41b1-a51b-5559a39040e4.mp4
https://shahbudindotcom.net/wp-content/uploads/2022/11/aea50083-d6bb-4480-8e7e-a52c7c59c83f.mp4

5

1

vote
Article Rating
Kongsikan artikel ini


ANWAR DAN ANAK SEMUA BANGSA

Oleh: Rosli Khan
‘Politik itu juga sastera. Dengan tidak menyintai sastera, anda cuma hidup sebagai haiwan yang sedikit cerdik.’ Pramoedya Ananta Toer (1925-2006).
Buku kedua dari novel tetralogi penulis terkenal Indonesia 🇮🇩 Pramodya Ananta Toer, atau bisa dipanggil Pak Pram, bertajuk ‘Anak Semua Bangsa’.
Beliau adalah seorang sasterawan yang prolifik, pemikir bangsa dan penulis revolusioner yang tajam dan ditakuti dizamannya dahulu.
Walaupun dipenjara tanpa sebarang pembicaraan oleh Suharto dari tahun 1965, Pak Pram, yang disalahkan kerana beliau begitu kritis, menjadi banduan solitari yang terpanjang di pulau Buru, Indonesia.
Corak sastera politiknya yang berkesan, banyak berkisar tentang pengalaman beliau ditengah masyarakat bawahan yang ditindas.
Beliau bermula dalam penjajahan Belanda keatas Indonesia, diikuti zaman penaklukan Indonesia ditangan Jepun sepanjang perang dunia kedua, dan pemerintahan kukubesi Suharto dari tahun 1965.
Ketidaksamaan dalam kutipan cukai pertanian, polarisasi kaum, penindasan dan diskriminasi, menjadi tema utama dalam karya-karya Pak Pram.
Sastera Politik
Perjuangan politik Anwar Ibrahim juga hampir sama. Dia berjuang untuk kaum yang ditindas, bergerak untuk membasmi kemiskinan dan menolak kronisme yang berlarutan ditahun-tahun 1990an.
Dia mahukan politik keterbukaan dan bertanggungjawab (transparency dan accountability).
Anwar menyelit sastera politik dengan laungan transformasi untuk rakyat, terhadap pembubalan banyak legislasi kuno, seperti ISA, OSA, ASA dan berbagai lagi.
Legislasi-legislasi inilah yang digunapakai oleh pemerintahan kukubesi Mahathir dan kemudiannya, Najib, demi mengekang pembaharuan dan pengembangan minda rakyat.
Mereka berdua bukan saja memenjarakan Anwar tetapi juga menyekat segala pemikiran sastera politik yang akan memerdekakan minda rakyat dan negara, dalam erti kata yang sebenarnya.
Cengkaman inilah yang mahu dibebaskan Anwar.
Mungkin secara kebetulan atau secara disedari, konsep ‘Anak Semua Bangsa’ ini, juga menjadi piagam parti yang Anwar tubuhkan pada tahun 1998, selepas beliau disingkir dari Umno dan terpenjara.
Anak Semua Bangsa
Partinya, PKR, berbilang kaum, dan mencuba untuk memberi kesamaan dan nafas baru kepada semua kaum di Malaysia.
Wawasan Anwar ialah untuk melihat anak-anak dari berbagai kaum, keturunan, latar belakang dan sudut negara diberi peluang yang sama dalam segala sektor seperti pelajaran, bantuan kewangan dan kesihatan.
Tema ‘Anak Semua Bangsa’ ini menjadi konsep utama dalam kempen Anwar pada PRU15 yang baru berlalu.
Menurut Anwar, disitulah terletaknya titik permulaan kepimpinan kepada sebuah negara berbilang kaum seperti Malaysia.
Sememangnya keadaan di negara kita, agak terpisah dalam kesatuan. Ramai yang berpuak dan kurang memahami antara satu sama lain.
Dari awal persekolahan mereka dipisahkan mengikut kaum. Perasaan tertindas dan ditindas dirasai dan ditanami dalam perkauman.
Kaum minoriti berpendapat, kita sebenarnya tidak ada kesamaan.
Tidak hairanlah, politik tanpa sastera ini bergerak dan menuju kearah mono-rasial, mono-lingual dan mono-kultur yang amat membimbangkan.
Hal ini dimainkan pula oleh segolongan ahli politik yang kering dalam pemikiran, seperti Hadi dan Muhyudin, semata-mata untuk memancing undi.
Kesamaan dan Perlawanan
Seperti Pak Pram yang terpenjara selama lebih tiga dekad lamanya, Anwar berjuang diatas dasar kesamaan selama hampir 25 tahun, demi menegakkan idealismanya dan reformasi yang semakin pudar.
Adalah amat sukar apabila politik lawan berkisar disekitar kapitalisma yang memanjang, kumpulan elit yang berpengaruh serta budaya dan sastera negara yang kian terpinggir.
Suatu masa lalu, Anwar dianggap seperti cuba untuk menghidupkan kembali unggun api yang telah hampir mati.
Dari sudut perlawanan, Hadi dari Pas berkempen diatas konsep rakan parti Anwar, DAP, sebagai parti komunis.
Ada persamaan sewaktu Suharto menuding jari kepada Pak Pram dipermulaan konsep ‘Order Baru’ di Indonesia dahulu.
Isu komunis inilah senjata yang memusnahkan pemerintahan zaman Sukarno dan melonjak naikkan Suharto.
Hampir keseluruhan pengikut berhaluan kiri disingkir dan juga dihapuskan oleh Suharto.
Rakan Hadi, Muhyudin pula menggunakan  konsep yang hampir sama, iaitu kad agama yang tidak keruan.
Agen yahudi kononnya akan menkristiankan penduduk Malaysia dengan maksud menjadikan ancaman kepada kepercayaan yang sedia ada. Satu dongeng yang tiada asas.
Inilah antara perbezaan besar dalam pemikiran Anwar, Hadi dan Muhyudin. Anda tentunya dapat bezakan antara ideologi dan polemik.
Mujurlah kita masih mempunyai media yang bebas. Pemikiran sebegini diberi ruang dan pilihan kepada rakyat.
Ia memisahkan para pemikir dari pengelamun. Yang serius dari yang badut. Yang memimpin dari pemimpin.
Agak malang bagi Hadi dan Muhyudin, konsep ‘Anak Semua Bangsa’ ini kembali hidup dan dipercayai ramai.
Konsep ini mulai mendapat tempat dihati kalangan ramai pengundi dan mesti dilebarkan kepada semua kaum.
Memerdekakan minda masyarakat mesti diteruskan.
Di sinilah bermulanya titik kepimpinan Anwar yang tergelincir dan disita hampir 25 tahun itu. – Rosli Khan – 25 Nov 2022

4.3

4

votes
Article Rating
Kongsikan artikel ini


GERAKAN JATUHKAN KERAJAAN KERJA SIA-SIA DAN BUANG MASA

Sama ada Langkah Tropicana yang diperbualkan ketika ini benar-benar wujud atau sebaliknya, sebarang gerakan untuk menggugat kerajaan perpaduan yang diterajui Anwar Ibrahim sekarang hanyalah kerja sia-sia serta membuang masa.
Realitinya kerajaan ini sedang diterima baik oleh rakyat dan cubaan menggugatnya bukan saja dianggap suatu penderhakaan kepada Yang Dipertuan Agong kerana idea kerajaan perpaduan itu sendirinya datangnya daripada baginda, malah mereka yang bertindak demikian juga pasti akan dicop sebagai orang jahat di mata rakyat.
Rakyat baru saja selesai menunaikan tanggungjawab mereka dalam PRU15 dan walaupun tiada majoriti mutlak diperolehi oleh mana-mana parti, tetapi selain PH merupakan pemenang kerusi terbanyak, penggabungan melalui beberapa parti untuk membentuk kerajaan perpaduan juga bermakna jumlah majoriti telah diperolehi.
Dengan PH, BN, GPS, GRS, Muda, Warisan, PBM dan Bebas bergabung membentuk kerajaan perpaduan, majoritinya kini adalah berjumlah 148 kerusi Parlimen.
Ini bukan saja bererti majoriti sudah dimiliki, bahkan telah mencapai tahap dua pertiga.
Maka, mahu digugat apa lagi?
Walaupun Anwar sendiri telah mengumumkan kesediaan membawa undi percaya di Parlimen pada 19 Disember nanti, soalnya apakah PN mampu menggugatnya dalam undian itu nanti?
Selain itu, berikutan kerajaan perpaduan yang diterajui Anwar ini turut diterima baik di seluruh dunia dengan ucapan tahniah datang bertalu-talu, pihak yang ingin menjadi jahat ini sepatutnya berfikir sepuluh kali jika ingin terus menggugatnya.
Sebahagian dunia pasti akan mengecam dan mengutuk perbuatan mereka itu, di samping rakyat juga tidak terkecuali akan berbuat demikian.
Begitu pun, sesuai dengan semangat demokrasi, jika gugatan ingin dilakukan dengan cara menumbangkan Ahmad Zahid Hamidi selaku Presiden UMNO dalam pemilihan parti, masa untuk berbuat demikian juga belum tiba.
Pemilihan UMNO hanya akan diadakan pada tahun depan, kemungkinan bulan Mac atau April, jadi bersabarlah dulu.
Setelah tarikh pemilihan UMNO ditetapkan, barulah boleh kalau nak turun mengadakan apa jua gerakan yang diingini.
Buat masa sekarang, jadilah orang baik yang bersama-sama menyokong kerajaan terlebih dahulu, sambil tidak cuba melakukan apa-apa tindakan yang boleh ditafsirkan sebagai penderhakaan dan membawa kesusahan kepada rakyat.
Lebih daripada itu, jika benar mahu melakukan apa-apa gerakan untuk menjatuhkan kerajaan, siapakah calon Perdana Menteri yang ingin ditonjolkan?
Baik Mahiaddin Md Yasin atau Ismail Sabri Yaakob, kedua-dua bekas Perdana Menteri itu telah diangagp gagal oleh rakyat selama 31 bulan mereka berpeluang memegang kuasa sebelum ini.
Di mana logik dan munasabahnya jika pemimpin yang pernah gagal itu mahu ditonjolkan kembali?
Masa paling baik untuk menggugat kerajaan sekarang ialah pada PRU16 tahun 2027 akan datang, itu pun calon Perdana Menteri yang ingin ditonjolkan mestilah pemimpin baru yang diyakini lebih baik dan lebih berkaliber daripada Anwar yang ada sekarang.
Kalau tidak, sekali lagi, semua itu kerja sia-sia dan membuang masa saja.
– ShahbudinHusin 26/112022.

4.3

7

votes
Article Rating
Kongsikan artikel ini